HALLINTO- JA TOIMISTOALAN TEHTÄVÄT - PDF\nHALLINTO- JA TOIMISTOALAN TEHTÄVÄT\nDownload "HALLINTO- JA TOIMISTOALAN TEHTÄVÄT"\n1 HALLINTO- JA TOIMISTOALAN TEHTÄVÄT YLIOPISTOJEN JA TUTKIMUSALAN HENKILÖSTÖLIITTO Universitetens och forskningssektorns personalförbund YHL ry.\n2 Toimittanut: YHL:n Hallinto- ja toimistohenkilöstön toimikunta Uusi 2. korjattu painos Päivitetty 2008 Kansi: Pilvi Nummi\n3 SISÄLTÖ HALLINTO- JA TOIMISTOALAN TEHTÄVÄT... 3 JOHDANTO... 3 HENKILÖSTÖ Huolenpitoa yliopiston tärkeimmästä voimavarasta... 4 Henkilöstön rekrytointi... 4 Palkanlaskenta... 5 Henkilöstökoulutus... 6 Työkyvystä huolehtiminen... 6 Virka- ja työvapaudet... 7 Eläkeneuvonta... 7 OPISKELUN TUKI... 8 OPINTOASIAINHALLINTO... 8 Opiskelijavalinta... 8 Opintojen järjestäminen... 9 Opiskelijaneuvonta ja -ohjaus Opiskelijatietohallinto Opintotukipalvelut Kansainväliset palvelut Rekrytointi- ja työelämäpalvelut Avoin yliopisto TALOUS toiminnan perusta Taloussuunnittelu Ostolaskujen käsittely ja määrärahaseuranta Maksullinen palvelutoiminta Kirjanpito ja maksuliikenne Hankinnat Matka-asiat MUITA HALLINTOTEHTÄVIÄ Kirjaamo ja arkistointi Puhelinvaihde Johdon sihteeri Yksikön sihteeri HALLINTOTYÖN NIMIKKEITÄ 22\n4 HALLINTO- JA TOIMISTOALAN TEHTÄVÄT JOHDANTO Yliopistojen perustehtävät, tutkimus, opetus ja alueellinen vaikuttaminen voidaan hoitaa tehokkaasti ja tuloksellisesti vain ammattitaitoisen, motivoituneen ja joustavan hallinnon avulla. Hallinto vastaa siitä, että tietoa, resursseja ja palveluja on käytettävissä yliopiston perustehtävien hoitamiseksi. Kunkin tehtäväkokonaisuuden alussa on kuvattu sen yhteisiä osaamisvaatimuksia. Näitä on syvennetty tehtäväryhmäkohtaisissa kuvauksissa. Hallintotehtäviä hoidetaan sekä yliopistojen keskushallinnossa, että tiedekunnissa, osastoissa ja laitoksilla. Tehtävien sisältö, laajuus ja painotus vaihtelevat organisaatiotason mukaan. Työnjakoon vaikuttaa myös yliopiston koko ja tieteenalat. Yliopistoissa tehtävä hallintotyö on jatkuvasti lisääntynyt ja muuttunut vaativammaksi. Opiskelijamäärien kasvu, toiminnan monimuotoistuminen ja kansainvälistyminen ovat tuoneet uusia haasteita ja osaamisvaatimuksia. Toiminta- ja taloussuunnittelu sekä kehittämistoiminta ovat laajentuneet ja monipuolistuneet. Yliopistojen toimintaa, varojen käyttöä ja tuloksia seurataan yhä tarkemmin erilaisin arviointimenetelmin. Myös rahoituslähteiden erilaisuus asettaa vaatimuksia erityisesti ulkopuolisen rahan hankinnan, seurannan ja raportoinnin osalta. Yliopistolainsäädännön muutoksen ja valtakunnallisten palvelukeskusten myötä hallintotyö tulee saamaan uusia toimintatapoja ja organisointimuotoja. Suuri osa hallintotyöstä liittyy päätöksentekoon. Päätöksiä on valmisteltava, kirjattava, annettava tiedoksi ja pantava toimeen. Useat asiat on päätettävä esittelymenettelyssä, jolloin myös esittelijä on vastuussa päätöksestä. Hän varmistaa, että hallinnossa noudatetaan lainsäädäntöä ja muita määräyksiä sekä yliopiston toimintalinjoja. Esittelijältä edellytetään käsiteltävänä olevan asian sisällöllistä tuntemusta ja menettelysäännösten hallintaa. Hän vastaa päätöksestä myös silloin, kun ratkaisu on tehty toisin kuin hän on esitellyt, ellei hän jätä eriävää mielipidettä. Käytännön hallintotyöhön kuuluu runsaasti dokumentointia, arkistointia, päätösten toimeenpanoa ja toiminnan seurantaa. Olennainen osa työtä on monipuoliset suunnittelu- ja kehittämistehtävät. Yliopistojen hallintotyössä on tyypillistä varsin laaja itsenäisyys. Hallintohenkilöstön työnjohto on usein organisoimatta, sillä esimiehet ovat paljon poissa päivittäisestä toiminnasta. Muodollinen esimies ei jaa ja priorisoi työtehtäviä alaisilleen, vaan nämä selviävät monelta taholta tulevien tehtävien ristipaineessa omatoimisesti. Tämä edellyttää oma-aloitteisuutta, yliopistohallinnon ja muun valtionhallinnon kokonaisuuksien ja toimintalinjojen perusteiden hahmotusta ja hallintaa. Työssä vaaditaan hyvää organisointi- ja neuvottelu- ja vuorovaikutustaitoa. Esittely- ja kokousmenettelyn lisäksi on hallittava myös asiakaspalvelu. Tiedon kokoaminen, tulkinta, arviointi, yhteen sovittaminen ja edelleen kanavointi on keskeinen osa hallintohenkilöstön työtä. Päätöksistä ja valmisteltavista asioista on tiedotettava eri kohderyhmille. Riittävä kielitaito on olennainen osa laadukasta hallintotyötä. Erilaisten asiakirjojen valmistelu ja laadinta edellyttää aikatauluista johtuvaa paineensietokykyä. Yhden tai useamman laajan tietojärjestelmän käyttö on osa päivittäistä työtä. Keskeinen osa työtä voi olla myös tietojärjestelmien kehittämiseen sekä käytön opastukseen ja tukeen osallistuminen. Opetuksen monimuotoistuessa on osattava tukea verkkokurssisivujen rakentamista ja videoneuvotteluyhteyksien käyttöä.\n5 Usein perusyksikössä on vain yksi tai muutama henkilö, joiden tulee hallita monet kuvatuista tehtävistä. Yliopistojen hallintotehtäviin ei ole säädetty muodollisia kelpoisuusvaatimuksia aivan muutamia ylimpiä tehtäviä lukuun ottamatta. Tehtävissä toimitaan erilaisella koulutuksella. Ylimmissä viroissa ja esimiesasemassa on tyypillisimmin yliopistotutkinnon suorittaneita, mutta vaativissakin asiantuntijatehtävissä on ammatillisen tutkinnon suorittaneita. Ammattitaito on voitu hankkia käytännön työssä usein pitkän työuran kuluessa. Moniin tehtäviin esimerkiksi merkonomin tai tradenomin tutkinto antaa hyvät perusvalmiudet. Hallintotöissä käytetyt tavallisimmat nimikkeet eivät yleensä kovin tarkasti kuvaa työn sisältöä. Esimerkiksi suunnittelija-, toimistosihteeri tai osastosihteeri -nimikkeellä voidaan tehdä hyvin monenlaisia töitä. Työ on vaihtelevaa ja työnkuva monipuolistuu ja syvenee kykyjen ja kokemuksen myötä. HENKILÖSTÖ Huolenpitoa yliopiston tärkeimmästä voimavarasta Yliopistojen toiminnan tuloksellisuus perustuu työnsä taitavaan ja motivoituneeseen henkilöstöön. Laajaan tehtäväkenttään kuuluu kaikkien henkilöstöryhmien osalta henkilöstösuunnittelu ja rekrytointi, palvelussuhteen muodostaminen, henkilöstötietojen tietohallinto, palkkojen maksaminen, virka- ja työvapauksien myöntäminen, yhteistoiminta, työterveyshuolto ja työkykyä ylläpitävä toiminta, työsuojelu, henkilöstökoulutus ja eläkepalvelut. Henkilöstöhallintoa hoidetaan mittavin tietojärjestelmin, joista siirretään tietoja eri toimintojen käyttöön. Osa toiminnoista hoidetaan keskitetysti. Osa tehtävistä on hajautettu tiedekuntiin ja osastoihin ja myös laitoksiin. Tehtävät vaihtelevat sen mukaan, missä niitä hoidetaan. Tehtävissä toimivan tulee tuntea henkilöstöä koskevien asioiden sääntely laeissa ja asetuksissa, virka- ja työehtosopimuksissa sekä ministeriöiden, Valtiokonttorin ja yliopiston ohjeissa. Lisäksi on hallittava henkilöstöä ja virkoja koskevat tietojärjestelmät. Työ vaatii asiakaspalvelu- ja neuvontataitoja. Useissa asioissa on voimassa vaitiolovelvollisuus. Työelämän ongelmatilanteissa on kyettävä toimimaan asiallisesti, sovittelevasti ja tahdikkaasti. Valtion palkkausjärjestelmän tuntemus ja palkkausjärjestelmän prosessin eri vaiheiden osaaminen on tärkeätä. Myös Arviointiryhmien työskentelyn tunteminen ja henkilöstön neuvonta palkkauksen perusteista kuuluvat tehtäviin. Henkilöstön rekrytointi Yliopistoissa tehtävä työ on henkistä, ihmisten suorittamaa työtä. Henkilöstörekrytointi onkin tärkeä ja pitkäaikainen sijoitus. Rekrytointiprosessi määräaikoineen ja muodollisine menettelysääntöineen on hidas ja pitkä. Siksi on tärkeätä, että sen kaikki vaiheet hoidetaan huolella. Ylimpien opetusvirkojen täyttö käynnistyy yksikössä tapahtuvana viran opetus- ja tutkimusalan määrittelynä. Alan määrittelemiseksi hallintohenkilöstö ja professorit tekevät selvityksiä tieteenalalta, minkä pohjalta hallintohenkilöstö esittelee päätöksentekijälle virantäyttöselosteen ensin tiedekunnassa tai osastossa ja sen jälkeen kanslerille tai rehtorille. Useimmiten virka julistetaan haettavaksi, harvemmin käytetään kutsumenettelyä. Muissa viroissa ja toimissa prosessi alkaa alan ja työtehtävien sekä niistä seuraavien valintaperusteiden ja palkkauksen määrittelystä. Hallintohenkilöstö huolehtii hakuilmoitusten julkaisemisesta, tarvittaessa myös kansainvälisesti. He antavat yhdessä yksikön johdon kanssa tietoja työtehtävistä ja hakumenettelystä. Hakuajan\n6 päätyttyä hallintohenkilöstö kokoaa hakijoiden ansioista yhteenvedon. He myös huolehtivat haastattelujen ja näyteluentojen järjestelyistä ja dokumentoinnista ja osallistuvat haastatteluihin. Näiden pohjalta esittelijä laatii esityksen päätöksentekijälle. Valinnan jälkeen hallintohenkilöstö ilmoittaa hakijoille valinnasta. He myös huolehtivat, että tehtävään valitun tiedot siirtyvät henkilöstötietojärjestelmän välityksellä palkanlaskentaan ja nimikirjoihin. Henkilöstörekrytointitehtävät edellyttävät perehtyneisyyttä työaikaa, palvelussuhdetta, kelpoisuusehtoja ja rekrytointimenettelyä koskeviin säännöksiin. Haastateltaessa vaaditaan ihmistuntemusta. Ulkomaalaisten hakijoiden kohdalla on otettava huomioon kieli- ja työlupasäädökset. Kaikkia palvelukseen hakevia ja palvelussuhteeseen otettavia tulee kohdella tasapuolisesti lakien, asetusten ja yliopiston sääntöjen mukaisesti. Esittelijä vastaa siitä, että näitä noudatetaan rekrytoinnissa. Neuvottelutaito on tarpeen, jos rekrytointiin osallistuvia joudutaan ohjaamaan säännösten noudattamiseen. Rekrytointiprosessit ovat sidoksissa päätöksentekijän kokousaikatauluihin. Palkanlaskenta Palkanlaskenta toteuttaa rekrytointipäätöksen. Käytännön työlle on ominaista suurten tietomäärien siirto tietojärjestelmien välillä ja näiden tietojen tarkistaminen sekä tiukat määräajat. Siirtyviä, tarkistettavia ja tallennettavia tietoja on paljon, koska määräaikaista henkilöstöä on runsaasti. Työtä leimaa opettajien ja tutkijoiden suuri vaihtuvuus. Palkkoja maksetaan kaksi kertaa kuukaudessa palvelussuhteen tyypin mukaan. Palkanlaskennan henkilöstö tarkastaa maksettavien palkkojen oikeellisuuden. Muutoksia aiheuttavat esimerkiksi muutokset henkilökohtaisessa työstä suoriutumisessa, kirjanpitotietojen muuttuminen (miltä tililtä palkkaus maksetaan), työajan muuttuminen ja virkavapaus. Lomarahat maksetaan kerran vuodessa, mutta tarvittaessa tarkistetaan muulloinkin lomaoikeudet ja maksetaan lomarahat. Valtion palvelukseen muualle siirtyville kirjoitetaan lomansiirtotodistuksia. Vakinaisen henkilöstön ohella palkkoja ja palkkioita maksetaan vieraileville opettajille, tutkijoille ja muille asiantuntijoille sekä sijaisille ja muille määräaikaisille. Lisäksi maksetaan korvauksia yli- tai lisätöistä ja luottamustehtävien hoidosta sekä kokouspalkkioita. Ulkomaisten palkansaajien osalta palkanlaskenta antaa verottajalle tiedot edelleen siirrettäväksi henkilön kotivaltioon. Lisäksi henkilölle annetaan tosite saadusta tulosta. Palkanlaskenta antaa ansiotuloja koskevia todistuksia myös kotimaisille sidosryhmille, esimerkiksi Kelalle etuusasioiden käsittelyä varten. Palkanlaskenta voi hoitaa myös palkkabudjetoinnin. Erityisesti ulkopuolisten rahoituslähteiden osalta tämä joudutaan usein tekemään lyhyin ajanjaksoin kerrallaan. Palkanlaskentatehtävät edellyttävät virka- ja työehtosopimusten, verosäännösten ja -ohjeiden, eläkelakien, ministeriöiden ja yliopiston omien ohjeiden ja päätösten tuntemusta ja hallintaa. On tunnettava myös kansainvälisiä verotussopimuksia. Palkkakirjanpidon tuntemus on tärkeää erityisesti ongelmatilanteiden selvittelyssä. Työ vaatii tarkkuutta tietojen käsittelyssä, sillä se vaikuttaa palkkauksen oikeellisuuteen, kirjanpitoon ja henkilön eläkeoikeuteen. Työhön sisältyy vastuu palkanmaksuliikenteestä sekä veronpidätyksen ja eläkerekisteriin siirtyvien tietojen oikeellisuudesta. Työ on aikataulusidonnaista, ja viivästyminen aiheuttaa suuria rahallisia korkoseuraamuksia.\n7 Henkilöstökoulutus Henkilöstökoulutus auttaa tulokkaita perehtymään uuden työpaikan käytäntöihin ja jo palveluksessa olevia pitämään yllä ja laajentamaan ammattitaitoaan. Laadukas koulutus tukee henkilöstön ammatillista kehittymistä ja siten yliopiston toimintaa. Yliopistoissa tehtävän työn monialaisuus aiheuttaa koulutustarpeiden ja tarjonnan laaja-alaisuutta. Olennainen osa työtä on aktiivinen yhteydenpito johtoon ja henkilöstöön sekä ulkopuolisiin sidosryhmiin. Henkilöstökoulutusta järjestetään sekä yliopiston omin voimin että ostopalveluna. Koulutusta suunnitellaan usein eri henkilöstöryhmiä edustavassa työryhmässä, mutta käytännön järjestelyistä vastaa hallintohenkilöstö. Koulutuksesta vastaavan henkilön tärkeimpiä tehtäviä on kartoittaa koulutustarpeita sekä ideoida koulutussisältöjä ja toteutusta. Koulutuksen toteuttamiseksi tiedotetaan, varataan tiloja, tuotetaan opetusmateriaalia, tehdään tarjouspyyntöjä, laskutetaan ja kootaan palautetta. Palautetta hyödynnetään koulutuksen kehittämisessä, jotta tarjonta vastaisi yhä paremmin yliopistoyhteisön tarpeita ja tavoitteita. Työssä otetaan huomioon eri ammattialojen tehtävät ja koulutustarve, jotta koulutus on tarkoituksenmukaista ja ajankohtaista. Yliopiston toimintojen tuntemus ja muutosten ennakointi sekä läheinen suhde eri ammattialojen henkilöstöön auttavat työssä. Neuvottelutaito ja taito tunnistaa olennaiset koulutustarpeet ovat keskeisiä. Työssä tulee osata käsitellä koulutuksen järjestämistä koskevia tarjouksia ja laatia sopimuksia. Työ vaatii pedagogista osaamista ja tieto- ja viestintäteknisiä taitoja. Työkyvystä huolehtiminen Työterveyshuolto Yliopistot huolehtivat työterveyshuollosta ostopalveluna. Jokaisessa yliopistossa on yhdyshenkilöitä, joiden tehtävänä on kehittää työterveyshuoltoa yhteistyössä palvelujen tuottajien kanssa ja huolehtia sen järjestämiseen liittyvästä hallinnosta. Yhdyshenkilöt valmistelevat ja esittelevät työterveyshuoltoa koskevat suunnitelmat, varmistavat työterveyshuoltolaskujen oikeellisuuden ja hakevat Kelalta korvaukset sairausajan palkoista ja työterveyshuollon kustannuksista. He kertovat henkilöstölle käytettävissä olevista palveluista ja näiden käyttöoikeuksista. Yhdyshenkilön on tunnettava työterveys- ja työsuojelulainsäädäntö sekä yliopiston ja Kelan menettelytavat työterveyshuoltoasioissa. Hän vastaa siitä, että annettuja aikatauluja noudatetaan ja että henkilöstö saa oikeata tietoa palveluista. Tämä vaatii johdonmukaisuutta ja selkeyttä. Monesti asiat ovat luonteeltaan henkilökohtaisia ja vaitiolovelvollisuuden piirissä. Kuntoutus Kuntoutuksen tavoitteena on tukea henkilöstön työkykyä ja työhyvinvointia. Kuntoutusyhdyshenkilöiden tehtävänä on tukea kuntoutusprosesseja yhteistyössä työterveyshuollon sekä kuntoutusta tuottavien ja rahoittavien tahojen kanssa. Prosessi alkaa kuntoutustarpeen kartoittamisesta, jonka tekee useimmiten työterveyshuolto. Tarpeen täsmennyttyä laaditaan kuntoutussuunnitelma, jolloin yhdyshenkilö etsii sopivan kuntoutusmuodon ja -paikan. Lisäksi hän selvittää rahoitusmahdollisuudet ja laatii tarvittavat hakemukset. Hän myös seuraa kuntoutukseen myönnettyjen määrärahojen käyttöä. Yhdyshenkilön työ sisältää runsaasti\n8 henkilökohtaista ohjausta ja neuvontaa. Olennainen osa työtä on osallistuminen kuntoutuksen suunnitteluun ja kuntoutuslaitosten tarjoamien palveluiden seuraaminen valtakunnallisesti. Yhdyshenkilön tulee hallita alan lainsäädäntö ja sopimukset. Lisäksi on tunnettava yliopiston ja työterveyshuollon tuottajan menettelytavat kuntoutusasioissa. Terveydellisten asioiden käsittelyssä on noudatettava vaitiolovelvollisuutta. Kuntoutuksen järjestäminen on usein pitkäkestoinen prosessi, johon liittyy määräaikoja. Nämä määräajat on tunnettava ja niitä on noudatettava. Työtapaturmat Työtapaturmasta tulee välittömästi ilmoittaa tapaturma-asiamiehelle, sillä tämän antamalla todistuksella työtapaturmaan joutunut voi saada hoitoa ja lääkitystä maksutta. Heti tapaturman sattumisen jälkeen asiamies tekee Valtiokonttorille ilmoituksen ja korvaushakemuksen. Haastattelemalla työntekijää hän selvittää miten, milloin ja missä tapaturma on sattunut. Hän ottaa tarvittaessa yhteyttä esimieheen tai hoitavaan lääkäriin taikka työsuojeluvaltuutettuun. Jos tapaturma on johtanut vaikeaan vammaan, on tästä aina ilmoitettava työsuojeluviranomaiselle. Asiamiehen pitää hallita virka- ja työehdot tapaturmien ja ammattitautien osalta. Hän vastaa siitä, että korvaushakemukset lähtevät nopeasti ja oikein täytettyinä Valtiokonttoriin. Mitä huolellisemmin ja täsmällisemmin hakemus on laadittu ja tapaturman kulku selvitetty, sitä nopeammin asia voidaan ratkaista. Asiamiehen on myös huolehdittava Valtiokonttorin päätöksen edellyttämistä jatkotoimista. Virka- ja työvapaudet Hallintohenkilöstö neuvoo vapaan hakemista koskevissa menettelytavoissa ja määräajoissa sekä kertoo vapaiden vaikutuksista eri etuuksiin. Saapunut hakemus kirjataan henkilörekisteriin. Tässä yhteydessä todetaan, vaikuttaako vapaus työnantajan maksamiin etuuksiin ja merkitäänkö vapaus nimikirjaan. Harkinnanvaraisissa virkavapauksissa pyydetään esimiehen lausunto. Hakemus esitellään päätöksentekijälle ratkaisua varten, ja päätös toimitetaan hakijalle, esimiehelle ja palkanlaskentaan. Palkkarekisteriin merkitään palkanmaksuun vaikuttavat virkavapauspäätökset. Tarvittaessa palkanlaskenta hoitaa yhteydet sidosryhmiin, esimerkiksi Kelaan. Tehtäviin kuuluu myös vuorotteluvapaasopimuksen tuntemus ja soveltaminen käytännössä sekä siitä tiedottaminen. Virka- ja työsuhteessa on sovittu ja määrätty vapautusten syistä, palkkauksesta ja lomista. Tämä on asiaa käsittelevän henkilön tuotava esille sekä vapautusta hakevalle henkilölle että esittävälle esimiehelle. Päätöksentekijää saattaa olla tarpeen opastaa hänen harkintavaltansa rajoista. Asiat on käsiteltävä ripeästi, tarkasti ja säännösten mukaisesti. Kyky asettua asiakkaan asemaan korostuu neuvontavaiheessa. Eläkeneuvonta Yliopistojen henkilöstön ikääntyessä eläkeneuvonnan tarve kasvaa koko ajan. Myös eläkelainsäädännön muutokset korostuvat neuvonnassa. Henkilöstöasioita hoitavassa yksikössä onkin työntekijöitä, jotka opastavat eläkeasioissa. He avustavat eläkehakemuksen laadinnassa ja muissa eläkkeisiin liittyvissä asioissa, esimerkiksi osa-aikaeläkkeen ja siihen liittyvän työajan muutoksen hakemisessa. Usein osa työtä on Valtiokonttorin ylläpitämän palvelussuhderekisterin\n9 tietojen tarkistaminen, korjaaminen ja täydentäminen. Tämä on välttämätöntä kunkin eläkkeelle aikovan tai siirtyvän työntekijän oikeudenmukaisen kohtelun varmistamiseksi. Työhön kuuluu asiakirjojen ja todistusten laadintaa eri viranomaisille sekä eläkeasioista tiedottamista kirjallisesti ja erilaisissa tilaisuuksissa. Eläkeneuvojan on hallittava eläke- ja työlainsäädäntö sekä työ- ja virkaehtosopimukset. Neuvontatehtävät edellyttävät asiakaspalvelutaitoja. Eläkeneuvoja tarkistaa, että työntekijää koskevat tiedot ovat palvelussuhderekisterissä oikein ja ajantasaisia. Nämä tiedot vaikuttavat työntekijän eläkeikään ja -palkkaan, maksettavien eläkkeiden määrään, eläkkeelle jäämispäätöksiin ja työnantajan maksettaviksi tuleviin kuluihin. OPISKELUN TUKI OPINTOASIAINHALLINTO Akateemisesta opetuksesta (sisältö, opetustyö ja kuulustelut) vastaa yliopiston opetusviroissa toimiva henkilöstö. Opintojen sisältöä koskevaa akateemista ohjausta annetaan opetuksesta vastaavassa ja antavassa yksikössä, joka on oman alueensa paras akateeminen asiantuntija koskien opetussisältöjä sekä opetuksen ja tutkimuksen painoalueita. Opintoasiainhallinnosta vastaa hallintohenkilöstö. Tehtäväalueen suurimpia tehtäväkokonaisuuksia ovat mm. opintoasioiden päätöksenteon esittely, tiedotus, raportointi, lausuntojen valmistelu, opiskelijavalinta, -palvelu, -neuvonta ja -ohjaus, opintosuoritusten tallennus ja valmistumiseen liittyvät tehtävät. Hallinto- ja toimistohenkilöstö tekee myös opetuksen tukitehtäviä (mm. opintoohjelmien kokoaminen, tilavaraukset, kuulustelujen organisointi, valintakokeiden käytännön järjestelyt). Opintoasioidenhallintotehtäviä on yliopiston keskushallinnossa, tiedekunnissa ja laitoksissa. Opintoasiainhenkilöstön on tunnettava tehtäväalueeseensa säädökset ja osattava soveltaa niitä johdonmukaisesti ja tasapuolisesti opiskelijoiden oikeusturvan takaamiseksi. Opintoasiainhallinnossa menestyksellinen työskentely vaatii monipuolisia organisointitaitoja, vuorovaikutus- ja asiakaspalvelutaitoja, tietoteknisiä taitoja ja kielitaitoa. Lisäksi se vaatii kykyä hallita työalueen samanaikaiset työprosessit ja motivaatiota sopeutua työalueen jatkuviin muutoksiin (esim. opintoasioiden lainsäädännössä, opintosuunnitelmissa, työn teknisissä työkaluissa). Muuttuva toimintaympäristö edellyttää myös jatkuvaa työssä oppimista. Opiskelijavalinta Opiskelijavalinnan tavoitteena on rekrytoida lahjakkaita ja motivoituneita opiskelijoita. Hallintohenkilöstö esittelee vuosittain opiskelijavalintaperusteita koskevat päätökset sekä tiedekunta- että yliopistotasolla. Perusteiden valmistelu tapahtuu yhteistyössä opetushenkilöstön kanssa. Hallintohenkilöstön tehtäviin kuuluu lisäksi valmistella valintaa koskeva materiaalia. Valintaoppaiden, erilaisten esitteiden ja hakulomakkeiden suunnittelu ja tuottaminen kuuluvat myös tehtäviin. Lisäksi henkilöstö osallistuu opiskelijarekrytointitapahtumien organisointiin, esittelee opiskelijavalinta-asioista messuilla ja yliopistossa vieraileville ryhmille. He myös vastaavat materiaalin toimittamisesta eri muodoissa hakijoille, lukioihin ja muihin oppilaitoksiin, työvoimatoimistoihin sekä varuskuntiin.\n10 Keskeinen osa opiskelijavalintaa koskevaa työtä on tiedusteluihin vastaaminen puhelimitse, sähköpostitse, kirjeitse ja henkilökohtaisessa asiakaspalvelussa. Hallintohenkilöstö vastaa hakemusten käsittelystä kokonaisuudessaan (mm. tallennus valtakunnalliseen hakija- ja opintooikeusrekisteriin, hakijatilastot, valintakokeisiin kutsut, hakemusten täydennyspyynnöt niiltä osin mitä eivät ole kirjanneet sähköiseen hakemukseen) sekä valintakokeiden organisoinnista käytännössä (mm. valintakoesalivaraukset, opasteet, valintakoevalvonta). Se valmistelee opiskelijavalinnan tuloslistat, esittelee päätöksentekijälle opiskelemaan hyväksytyt hakijat ja vastaa valintatulosten julkistamisesta. Tehtäviin kuuluu myös päätösten toimeenpano ja valinnasta tiedottaminen hakijoille. Uusille opiskelijoille lähetetään materiaalia opintojen aloittamisesta. Opiskelijavalinnan oikaisupyyntöihin hallintohenkilöstö pyytää selvitykset valintakokeen arvioijilta ja auttaa heitä vastineiden laatimisessa muutoksenhakuelimelle. Opintohallinnon henkilöstö hoitaa uusien opiskelijoiden ilmoittautumisten kirjaamisen ja tietojen tarkastamisen. Myöhässä ilmoittautuneet opiskelijat uudelleen kirjataan opintohallinnon järjestelmiin. Opiskelijavalintatehtävien menestyksellinen hoitaminen vaatii oman alan valintaperusteiden tuntemusta ja perehtyneisyyttä oman yliopiston ja mahdollisten yhteistyöyliopistojen valintoihin. Lisäksi on tunnettava oman yliopiston koulutustarjonta ja opiskelijavalinnan säädökset. Tärkeää on myös tuntea suomalaisessa ylioppilastutkinnossa tapahtuneet muutokset. Opiskelijavalintaprosessi kokonaisuudessaan edellyttää erityisesti huolellisuutta ja pitkäjänteisyyttä sekä opiskelijavalinnan teknisten ohjelmien hallintaa ja osaamista, joilla taataan opiskelijoiden oikeusturva. Hallintohenkilöstö vastaa yhteishakujärjestelmien opettelemisesta ja käytöstä. Opintojen järjestäminen Yliopistojen opetus järjestetään siten, että opiskelijat voivat harjoittaa opintoja tarkoituksenmukaisesti ja tehokkaasti. Tämän tavoitteen saavuttamiseksi opetuksesta vastaavat yksiköt suunnittelevat ja vahvistavat vuosittain säädetyssä ajassa opetussuunnitelmat, joiden valmistelusta ja esittelystä päätöksentekoelimille vastaa hallintohenkilöstö. Valmistelu tapahtuu opetushenkilöstön kanssa ja siinä huomioidaan myös sivuaineopiskelun ja vaihto-opiskelijoiden opetuksen (ECTS -opetussuunnitelmat) vaatimukset. Lisäksi hallintohenkilöstö vastaa opetussuunnitelmien julkaisemisesta joko kirjallisesti opinto-oppaina tai internetissä sekä suomeksi että vieraskielisinä. Opetussuunnitelma muuttuu käytännön toiminnaksi opetusohjelmissa, joissa kerrotaan lukukausittainen/-vuosittainen opintojaksojen ajoittuminen, opettajatiedot ja opetustilat. Hallintohenkilöstö vastaa opetusohjelmien teosta ja tiedottamisesta joko kokonaisuudessaan tai vähintään niiden tiedottamisesta. Yliopiston lukuvuoteen sisältyy useita kuulusteluja, joiden käytännön järjestelyistä vastaa hallintohenkilöstö, joka myös julkaisee tulokset ja rekisteröi hyväksytyt opintosuoritukset tietojärjestelmään. Koska yhä useammalla yliopistoon hyväksytyllä opiskelijalla on jokin aiempi tutkinto, akateemisia tai muita opintosuorituksia, hallintohenkilöstön tehtäviin on tullut enenevässä määrin vastata. opintojen hyväksilukemis- ja korvaavuusanomuksista. Se valmistelee ja esittelee ratkaisut ja toimeenpanee päätökset. Erityisen haasteen työhön luovat ulkomaisten opintojen perusteella tehdyt anomukset. Hallintohenkilöstö osallistuu opinnäytetöiden hyväksymisprosessiin mm. siten, että se esittelee töille tarkastajat ja huolehtii tarkastuslausuntojen asianmukaisesta käsittelystä opinnäytetyön\n11 hyväksymiseksi. Lisäksi se tarkistaa tutkintoanomusten asianmukaisuuden ja sen, että suoritetut opinnot vastaavat tutkintovaatimuksia. Tehtäviin kuuluu myös tutkintotodistusten laatiminen. Tutkinnon tiedot tallennetaan tutkintorekisteriin ottaen huomioon yliopiston ja Tilastokeskuksen tietotarpeet. Tämän jälkeen suoritetuista tutkinnoista ilmoitetaan tiedotusvälineille. Hallintohenkilöstö vastaa tiedekunnissa vuosittain järjestettävistä tutkintojen julkistamistilaisuuksista, publiikeista. Opetuksen järjestämiseen liittyvissä tehtävissä edellytetään säädösten, ohjeistusten ja tietojärjestelmien tuntemusta. Organisointitaitoa tarvitaan erityisesti laadittaessa opetusohjelmia ja järjestettäessä kuulusteluja ja valintakokeita. Opintosuoritusten tallentaminen edellyttää ao. tietojärjestelmän laaja-alaisen hallinnan ohella huolellisuutta ja tarkkuutta. Mikäli opiskelija ei voi edetä opinnoissaan suunnitellusti tai hän on tyytymätön opintosuoritustensa arvosteluun, hänelle annetaan opastusta/selvityksiä, mikä vaatii hyviä vuorovaikutus- ja neuvottelutaitoja Opiskelijaneuvonta ja -ohjaus Opiskelijaneuvonta- ja ohjaustyö kattaa opiskeluun liittyvän alueen ja aikajänteen opiskelijavalinnasta opiskelijan valmistumiseen. Opiskelija saa neuvontaa ja ohjausta opintoihinsa liittyen yliopiston keskitetyssä opiskelijapalveluyksikössä, omassa ja muissa tiedekunnissa sekä oman koulutusohjelmansa opetuksesta vastaavissa yksiköissä. Neuvontaa annetaan yliopistoopintoja suunnitteleville, hakijoille, tutkinto-, sivuaine-, erillis- ja kansainvälisen opiskelijavaihdon opiskelijoille. Opetushenkilökunnan, viranomaisten ja muiden yliopisto-opinnoista kiinnostuneiden neuvonta kuuluvat tehtäväkuvaan. Ohjausta ja neuvontaa saavat myös opintonsa keskeyttäjät tai keskeyttäneet, tutkintonsa täydentäjät sekä avoimen yliopiston ja erilaisten täydennyskoulutusten opiskelijat. Olennainen osa työtä on esitteiden, lomakkeiden, ohjeiden, oppaiden sekä selvitysten ja tilastojen laadinta tiedottamiseen ja opiskelu- ja opintoasioita koskevien päätösten valmistelemiseen. Tiedottaminen tapahtuu kasvavassa määrin erityisesti internetin välityksellä. Yhteistyö tiedekuntien, koulutusohjelmien ja keskushallinnon välillä sekä viranomaisten ja organisaatioiden kesken kuuluu jokapäiväiseen työhön. Muita yhteistyötahoja ovat mm. ministeriöt ja opiskelijajärjestöt. Kansainvälisissä kysymyksissä neuvonta- ja ohjaushenkilöstö toimii oman alueensa asiantuntijana. Neuvonta- ja ohjaustyössä on usein kyse tulevaisuutta ohjaavista ratkaisuista, mikä edellyttää hallintohenkilöstöltä opintoasioiden hyvää tuntemusta ja taitoa esittää opiskelijalle opiskeluun sisältyvät mahdolliset vaihtoehdot selkeästi samalla korostaen, että päätöksenteosta vastaa opiskelija itsenäisesti. Opintoasiainhallinnossa työskentelevien ammattitaidon edellytyksiä on kyky kuunnella ja taito antaa vastauksia myös niihin kysymyksiin, joita heiltä ei huomata kysyä. Varsinaisen asiasisällön tuntemuksen ohella vaaditaan vuorovaikutustaitoja, ihmistuntemusta sekä kykyä selviytyä myös yllättävistä ja mahdollisesti ongelmallisista tilanteista. Opintoasioiden kirjallisten ja suullisten esitysten lisäksi materiaalia tuotetaan sähköisessä muodossa. Tiedottaminen edellyttää hallintohenkilöstöltä taitoa esittää asiat ymmärrettävästi erilaisissa tiedotus- ja esittämismuodoissa. Lisäksi sen on kyettävä nopeasti hankkimaan ja käyttämään tietoa eri tietolähteistä. Neuvonta- ja ohjaustyössä on hallittava suomalainen koulutusjärjestelmä kaikilla tasoilla: tutkintojärjestelmät, tutkintojen rakenne ja opiskelijavalinta. Liikkuvuus koti- ja ulkomaisten oppilaitosten välillä antaa oman haasteensa. Tämä vaatii perehtymistä myös ulkomaisiin koulutusjärjestelmiin.\n12 Opiskelijatietohallinto Yliopistot tuottavat runsaasti opiskelijoita ja opetusta koskevia selvityksiä ja tilastoja sekä sisäiseen että ulkoiseen käyttöön. Yliopiston kannalta on keskeistä tuottaa materiaalia rahoitusta koskevien yliopiston sisäisten ja opetusministeriössä käytävien neuvottelujen pohjaksi. Käytännössä selvitykset ja tilastot tuottaa opintoasiain hallintohenkilöstö. Tietoja annetaan myös muiden oppilaitosten, ministeriöiden, viranomaisten ja järjestöjen käyttöön sekä tutkimustarkoituksiin. Jokainen yliopisto ylläpitää laajaa opintorekisteriä, johon tallennetaan opiskelijatietoja ja opintosuorituksia, tutkintoja ja opiskelijavaihtoa koskevia tietoja. Rekisterin käytöstä, päivittämisestä ja kehittämisestä vastaa hallintohenkilöstö. Opintorekisteri palvelee monia tahoja reaaliaikaisesti. Opiskelijat tarvitsevat tietoja opintosuorituksistaan tai opiskelutodistuksen etuisuuksien saamiseksi. Opintorekisterin merkitys korostuu opiskelijoiden monien opintooikeuksien myötä. Uusien opiskelijoiden tietojen ja opinto-oikeuksien kirjaaminen tietojärjestelmään organisoidaan keskitetysti, yleensä opiskelijapalveluissa. Hallintohenkilöstö on kehittänyt internetpalveluja opintorekisteriasioissa ehkäistäkseen ruuhkaa opiskelijapalveluissa. Kun opiskelija on suorittanut tutkinnon tai opintokokonaisuuden, opiskelijarekisterin tiedot päivitetään vastaamaan jäljelle jääviä opinto-oikeuksia. Omat haasteensa rekisterinpidolle asettavat tiedekuntien, ainelaitosten ja oppiaineiden, koulutusohjelmien ja tutkintojen perustamiset, lakkauttamiset tai muutokset. Opintorekisterin kehittäminen ja käyttö edellyttävät tietojärjestelmän rakenteiden ja sisältöjen muutoshistorian ja oman yliopiston koulutusohjelmien tutkintorakenteiden tuntemista ja huolellisuutta sekä tarkkuutta. Oikein tallennetut tiedot varmistavat sen, ettei opiskelijalle aiheudu ongelmia toimeentulossa ja valmistumisessa. Lisäksi ne ovat pohja yksiköiden väliselle oikeudenmukaiselle vuosittaiselle määrärahanjaolle. Rekisteriä kehitettäessä onkin kyettävä siihen, että järjestelmä on looginen, tarvittavat tiedot helposti poimittavissa kutakin käyttötarkoitusta ja kohderyhmää varten. Useiden samanaikaisten opinto-oikeuksien, erilaisten opiskelijaryhmien ja rahoituspohjien seuranta vaatii opinto-oikeuksien kokonaisvaltaista hallintaa oikeiden tilastotietojen tuottamiseksi. Keskitettyjen tietojärjestelmien vastuukäyttäjiltä edellytetään kouluttajataitoja, sillä he huolehtivat käyttäjäkoulutuksesta tiedekunnissa. Käyttäjätuessa työskenteleviltä edellytetään hyviä vuorovaikutustaitoja ja kärsivällisyyttä sekä havainnollista esitystaitoa ohjeita ja oppaita laadittaessa. Lisäksi hallintohenkilöstön tulee tuntea opiskelijakohtaisten tietojen luovuttamista säätelevät henkilötietolaki ja julkisuuslaki, ja noudattaa Tilastokeskuksen ja Kelan asettamia määräaikoja tietojen luovuttamisessa. Opintorekisteritehtävissä edellytetään johdonmukaisuutta, huolellisuutta ja nopeaa ongelmanratkaisukykyä myös tilanteissa, joissa useasti ei ole tarjolla valmista toimintamallia. Opintotukipalvelut Yliopistojen ja Kelan keskinäisen sopimuksen perusteella kaikki opintotukiasiat hoidetaan yliopistojen omissa opintotukiyksiköissä. Näiden henkilöstö tekee itsenäisesti opintotukiratkaisut, huolehtii tiedottamisesta ja neuvonnasta, opintotukioikeuden seurannasta ja valvonnasta, takaisinperinnästä sekä muutoksenhakuun liittyvistä tehtävistä. Ratkaisu- ja käsittelytyössä ja opintotukioikeuden valvonnassa käytetään Kelan tietojärjestelmää.\n13 Opintotukietuuden sisällöstä, lainmuutoksista ja hakumenettelystä tiedotetaan sekä opiskelijoille että henkilöstölle. Neuvontaa annetaan henkilökohtaisesti, puhelimitse ja yhä enemmän sähköpostitse. Opintotukihenkilöstö tarkistaa opiskelijoiden oikeutta opintotukeen Kelan tuottamien monien seurantalistojen avulla. He poimivat tarvittavat tiedot muun muassa Kelan ja yliopiston omista tietojärjestelmistä ja opiskelijoiden toimittamista asiakirjoista. Erityisen työllistäviä ovat vuosittaiset, koko tuensaajajoukkoa koskevat valvonnat kuten tulovalvonta ja opintojen riittävän edistymisen seuranta. Opintotukitehtävissä on hallittava alan lainsäädäntö sekä Kelan ja opetusministeriön tulkintaohjeet. Myös muun sosiaaliturvalainsäädännön ja verotuslainsäädännön tuntemus on tärkeää, sillä nämä vaikuttavat opiskelijan kokonaistilanteeseen. Tyypillistä työlle on useiden eri aikoina voimaan tulleiden säädösten soveltaminen käytäntöön samanaikaisesti. Ulkomailla opiskelu ja ulkomaalaisten opiskelijoiden määrän kasvu edellyttävät kansainvälisten sosiaaliturvasopimusten tuntemista ja kielitaitoa. Työssä tulee tuntea yliopisto-opintojen ominaispiirteet ja sisällöt sekä koulutustarjonnassa tapahtuvat muutokset ja niiden vaikutus opintotukioikeuteen. Asiakaspalvelu ja neuvonta vaativat kykyä ymmärtää opiskelijan kokonaistilanne ja välittää tälle tieto oikeuksista ja vastuista. Lisäksi tarvitaan hyvää kielitaitoa ja sosiaaliturvaterminologian hallintaa. Tiedottaminen edellyttää selkeää suullista ja kirjallista esitys- ja esiintymistaitoa sekä taitoa muokata tietoa erilaisille kohderyhmille. Opintotukihakemuksen ratkaiseminen vaatii tietoteknisiä taitoja ja tarkkuutta. Järjestelmällisyyttä ja huolellisuutta tarvitaan huolehdittaessa opintotukiarkistosta, joka voi kattaa kymmenien tuhansien henkilöiden tiedot. Yliopistot ovat sitoutuneet opintotukihakemusten käsittelyaikatavoitteisiin, joten työ on aikasidonnaista. Ominaista työlle on myös vaitiolovelvollisuus. Opintotukiyksiköillä on yhteinen vastuu palvelun ja neuvonnan luotettavuudesta ja opintotukiratkaisujen oikeellisuudesta. Valtaosan ratkaisuista tekee kukin käsittelijä itsenäisesti, pulmallisissa tapauksissa ne tehdään yhteistyössä opintotukilautakunnan sihteerin kanssa ja käyttäen apuna muita asiantuntijoita. Kansainväliset palvelut Kansainvälisiä asioita hoidetaan tiedekunnissa, laitoksilla, osastoissa ja keskushallinnossa. Olennainen osa työtä on kansainvälisten vaihto- ja koulutusohjelmien hallinnoiminen. Hallintohenkilöstö maksaa erilaisia määrärahoja ja apurahoja, seuraa tilejä ja laatii talousraportteja. Henkilöstö valmistelee ja esittelee päätettäväksi opiskelijavalintaperusteita, apurahoja ja lausuntoja koskevia asiakokonaisuuksia. Työhön kuuluu yhteistyösopimusten valmistelu ja niiden toteutuksen koordinointi sekä yhteydenpito nykyisiin ja mahdollisiin tuleviin partneriyliopistoihin. Toiminnoista raportoidaan laajasti sekä kansallisesti että kansainvälisesti. mutta myös yliopiston sisäiseen käyttöön. Yliopiston piirissä tiedotetaan koulutusohjelmista ja rahoitus- ja toimintamahdollisuuksista sekä laaditaan näihin liittyviä hakemuksia. Hallintohenkilöstö on mukana käynnistämässä ja kehittämässä kansainvälisen yhteistyön vaatimia toimintoja. Työhön kuuluu tietojen kokoaminen vieraskielisestä opetuksesta ja sen kehittämisen koordinointia. Työssä on runsaasti asiakaspalvelua. Opiskelijavaihdosta kiinnostuneita neuvotaan henkilökohtaisesti, järjestetään tiedotustilaisuuksia vaihtomahdollisuuksista ja hakumenettelyistä sekä kerrotaan maakohtaisesti opiskelusta ulkomailla. Jo ulkomailla opiskelevia oman yliopiston opiskelijoita ja omassa yliopistossa opiskelevia kansainvälisiä opiskelijoita autetaan pulmatilanteissa. Opiskelijavaihdosta palanneilta kerätään palautetta ja muutetaan tarvittaessa käytäntöjä tämän perusteella. Hakijoita ja yhteistyökumppaneita neuvotaan hakuprosessissa ja opiskelun aloituksessa sekä käytännön asioissa. Tutoreiden kouluttaminen, suomalaiseen\n14 elämäntapaan ja opiskeluun tutustuttaminen, asunnon hankkiminen ja isäntäperheiden rekrytoiminen kuuluvat työnkuvaan. Usein kansainvälisten palveluiden henkilöstö vastaa myös ulkomaisten vieraiden vastaanottamisesta ja vierailuohjelman järjestämisestä. Vierailevat ja yliopistossa pitempäänkin työskentelevät ulkomaalaiset kääntyvät heidän puoleensa tarvitessaan neuvontaa erilaisissa virallisissa tai käytännön asioissa. Työhön sisältyy tiedottamista kirjallisesti ja sähköisesti. Hallintohenkilöstö laatii ja pitää saatavilla kansainvälisen toiminnan tukemiseen tarkoitettuja esitteitä ja oppaita. Tällaista materiaalia ovat hakuoppaat ja -lomakkeet, oman yliopiston esitteet ja oppaat sekä maakohtaiset ohjeet niistä maista, joiden kanssa yliopistolla on opiskelijavaihtoa. Perusvaatimuksia ovat monipuolinen kielitaito, kulttuurien ymmärtäminen ja erilaisten tapakulttuurien tuntemus. Työ vaatii organisointitaitoa ja joustavuutta, projektihallinnan taitoja sekä taitoa esiintyä luontevasti. Työssä on hallittava kansainvälisten apuraha- ja koulutusohjelmien säännöt ja tunnettava eri maiden koulutusjärjestelmiä. Opiskelijavaihdon lähtökohtana on, että ulkomailla suoritetut opinnot, joista on sovittu omassa yliopistossa, luetaan täysimääräisesti hyväksi kotimaassa suoritettavaan tutkintoon. Oma yliopisto on tunnettava monipuolisesti, jotta pystytään suodattamaan tietovirrasta eri tahoille soveltuvat tiedot ja markkinoimaan yliopistoa. Monien opiskelua ja elämistä koskevien järjestelmien ja käytäntöjen perustuntemus on työssä tarpeen. Kansainvälisiä asioita hoitava henkilöstö valvoo, että yliopiston kansainvälinen rahoitus- ja vaihtotoiminta noudattaa eri koulutusohjelmien ja yliopiston omia sääntöjä sekä lainsäädäntöä. Eri ohjelmien säännöt ja rajoitukset vaihtelevat paljonkin. Vastuuta lisää myös se, että määräysten rikkominen voi joissain tilanteissa johtaa myönnettyjen varojen takaisinperintään. Rekrytointi- ja työelämäpalvelut Rekrytointi- ja työelämäpalveluiden tehtävänä on auttaa opiskelijoita valmistumaan tavoiteajassa ja työllistymään. Yksikkö tiedottaa työelämän osaamisvaatimuksista ja siten tukee opiskelijoita kohdentamaan opintojaan tarkoituksenmukaisesti. Se huolehtii myös monista muista tehtävistä: uraohjauksesta, yhteydenpidosta työnantajiin ja henkilöstövälityksestä, opiskelijoiden työmarkkinoille sijoittumisen seurannasta ja työharjoitteluista. Päivittäisessä työskentelyssä liikutaan sujuvasti eri rooleissa: markkinoijana, tiedottajana, kouluttajana ja henkilökohtaisena ohjaajana. Erilaisen alaan kuuluvan tilastomateriaalin tuottaminen kuuluu myös rekrytointi- ja työelämäpalveluiden tehtäviin. Yliopistossa yhteistyötä tehdään yksiköiden ja opiskelijajärjestöjen kanssa. Yhteistyötahoihin kuuluvat yliopistojen ja korkeakoulujen vastaavat yksiköt, joiden kanssa toteutetaan yhteisprojekteja. Myös yhteydenpito työnantajiin ja työvoimatoimistoihin on tiivistä: otetaan vastaan työpaikkailmoituksia ja esikarsitaan hakijoita pyynnöstä. Useilla yliopistopaikkakunnilla järjestetään vuosittain tapahtumia, joissa työnantajat esittäytyvät opiskelijoille ja asiantuntijat kertovat urasuunnittelusta ja työnhausta. Usein rekrytointi- ja työelämäpalvelut vastaa opiskelijoiden työharjoittelun koordinoinnista: yhteyksistä työnantajiin, tiedottamisesta, harjoittelusopimusten laadinnasta, ohjeiden luomisesta sekä yhteyshenkilöiden ohjaamisesta.\n15 Työlle on ominainen itseohjautuvuus, verkostoituminen ja jatkuva toiminnan arviointi ja kehittäminen. Erityispiirteenä korostuu yhteistyö monien erilaisten ryhmien kanssa samanaikaisesti sekä uuden toimintakulttuurin luominen yliopistoyhteisöön. Työ edellyttää tilannetajua ja taitoa kuunnella eri ryhmien tarpeita. Lisäksi on tärkeää seurata työelämän muutoksia ja sovittaa toiminta vastaamaan haasteita. Uraohjaus vastaa osaltaan opiskelijoiden ohjauksellisiin tarpeisiin ja haasteisiin. Yliopiston tuntemus on toiminnan perusedellytys, samoin hyvien ohjauskäytäntöjen hallinta. Avoin yliopisto Avoin yliopisto tarjoaa kaikille halukkaille mahdollisuuden osallistua yliopistotasoiseen opetukseen asuinpaikasta, iästä tai pohjakoulutuksesta riippumatta. Avoimessa yliopistossa järjestettävä opetus on yliopiston perusopetusta vastaavaa opetusta, joten avoin yliopisto toimii kiinteässä yhteistyössä yliopistojen ainelaitosten kanssa. Avointa yliopisto-opetusta järjestetään yliopistopaikkakunnilla ja yhteistyössä vapaan sivistystyön toimijoiden kanssa kuten kansalais- ja kansanopistojen sekä kesäyliopistojen kautta eri puolilla maata. Opistoyhteistyö on eräs avoimen yliopiston toiminnan erityispiirre. Yhteistyöoppilaitosten kanssa tehdään erilliset sopimukset opetuksen järjestämiseksi. Monet avoimen yliopiston tehtäväkokonaisuudet vastaavat yliopistoyhteisössä tehtäviä opinto- ja taloushallinnon töitä. Opetuksen suunnittelu käynnistyy sopimalla tiedekuntien ja laitosten kanssa opetettavista oppiaineista. Oppiaineiden opintovaatimukset vahvistetaan vuosittain tiedekunnissa. Avoimen yliopiston oppiaineissa opettavat opettajat sovitaan oppiaineiden vastuuhenkilöiden kanssa huomioiden ainelaitosten opettajille asettamat vaatimukset. Avoimessa yliopistossa lukuvuosittain järjestettävä opetus ja opettajat dokumentoidaan avointa yliopisto-opetusta kuvaavassa toimeenpanosuunnitelmassa. Yhdessä yhteistyöoppilaitosten kanssa suunnitellaan opintojen ajoitus ja sisältöjen painotus, jos opinnoissa on valinnaisia aineksia. Opintojen ajoituksessa huomioidaan aikuisopiskelijoiden mahdollisuudet osallistua opetukseen. Toimeenpanosuunnitelma hyväksytään ja vahvistetaan erikseen tiedekunnissa. Näin varmistetaan, että opetus on yliopiston tutkintovaatimusten mukaista. Opintotarjonnasta tiedotetaan eri kanavia myöten ja sitä markkinoidaan myös yhdessä yhteistyöopistojen kanssa. Opintoneuvonta eri muodoissaan on keskeinen osa työtä. Avoimessa yliopistossa järjestettävä opetus on maksullista, joten opiskelijoilta peritään opintomaksuja. Opettajille maksetaan tuntiopetuspalkkiot (sivutoiminen tuntiopetus) ja sopimusten mukaan ainelaitoksille maksetaan korvaukset yhteistyössä järjestettävästä opetuksesta. Avoimen yliopiston koulutussihteerin työhön sisältyy opetuksen järjestelyihin liittyvät tehtävät, kuten opiskelijoiden opintokirjeet, opetusvälineiden ja tilojen varaaminen. Työ edellyttää yhteistyötä koulutussuunnittelijoiden, ainelaitosten ja opettajien kesken. Sihteeri vastaa myös erilaisten palkkioiden ja matkakulujen maksatukseen liittyvistä tehtävistä. Opintohallinnon tehtäviä ovat mm. tietojärjestelmien käyttäminen, opintojaksojen avaukset, ilmoittautumiset, korvaavuuksien ja suoritusten kirjaaminen sekä todistusten antamiseen liittyvät työkokonaisuudet. Asiakaspalvelu on tärkeä osa työtä. Koulutussihteerin tehtäviin kuuluu myös opiskelijoiden, opettajien ja yhteistyöoppilaitosten neuvontaa ja ohjausta. Toiminnan luonteen vuoksi markkinointitehtävät ovat osana toimenkuvaa. Opiskelijoihin ja opetukseen liittyvissä tehtävissä vaadittavaa osaamista ja vastuuta on kuvattu edellä olevissa tehtäväkokonaisuuksissa. Avoimen yliopiston tehtävissä korostuvat yhteistyöosaamisen vaatimukset, kuten neuvottelu-, organisointi-, ohjaus- ja markkinointitaidot.\n16 Työtehtävien hoito edellyttää avoimen yliopisto-opetuksen järjestämisen periaatteiden, sitä ohjaavien säännösten ja käytänteiden hyvää tuntemusta ja hallintaa. Töiden priorisointia edellyttää töiden määräaikasidonnaisuus. Tehtävät sisältävät erilaisia kirjallisia valmistelutehtäviä ja asiakokonaisuuksien suullista ja kirjallista esittämistä, joten työssä vaaditaan hyvää viestintätaitoa. Sähköisten viestimien lisääntyminen vaatii monipuolista osaamista erilaisten viestintävälineiden käytössä (mm. verkko-opetus ja videoneuvotteluopetus). Työn lähtökohtana on vankka toimistoalan osaaminen, oma-aloitteisuus ja kyky itsenäiseen työskentelyyn. TALOUS toiminnan perusta Taloushallinto hoitaa huolella yliopiston varoja ja varallisuutta. Tämä sisältää toimintaan liittyvien riskien asianmukaisen sisäisen valvonnan. Lisäksi taloushenkilöstö huolehtii, että käytettävissä on jatkuvasti johtamisen ja ulkoisen ohjauksen edellyttämät tiedot toiminnasta, taloudellisesta asemasta ja vakavaraisuudesta. Osa taloushallinnosta hoidetaan kunkin yliopiston keskushallinnossa ja valtakunnallisissa palvelukeskuksissa. Tehtäviä on myös hajautettu tiedekuntiin, osastoihin ja laitoksiin. Yliopistojen taloutta säännellään tarkasti. Säädökset ja ohjeet koskevat sekä budjettirahoitusta että ulkopuolista rahoitusta. Taloushallintotehtävissä tuleekin tuntea taloushallinnon sääntely laeissa ja asetuksissa sekä ministeriöiden, Valtiokonttorin ja yliopiston antamissa ohjeissa. Taloutta säännellään myös EU-normein. Alalla toimivan on hallittava työssä tarvittavat kirjanpidon ja laskennan tietojärjestelmät. Tehtävissä tarvitaan valtion kirjanpidon ja liikekirjanpidon tuntemusta sekä kykyä tulkita, hahmottaa ja työstää numeromuotoista tietoa. Erityinen huolellisuus on tarpeen, koska yksittäinen luku- tai kirjoitusvirhe voi aiheuttaa laajaa lisätyötä. Uudistuva lainsäädäntö ja yliopistojen oikeudellisen aseman muuttuminen luo uusia haasteita ja osaamisvaatimuksia erityisesti taloushallintoon. Taloussuunnittelu Vuosittaisissa yliopiston ja opetusministeriön välisissä tulosneuvotteluissa on sovittu tavoitteet ja voimavarat tulevalle kaudelle. Neuvotteluihin valmistaudutaan tarkastelemalla toteutuneita tuloksia ja suunnittelemalla tavoitteita ja näiden saavuttamiseksi tarvittavia voimavaroja. Budjetoinnissa otetaan huomioon myös yhä kasvava ulkopuolinen rahoitus eri lähteistä. Samalla laaditaan pitkän aikavälin strategioita. Tämän lisäksi ohjataan ja ohjeistetaan yksiköitä oman toimintansa taloussuunnittelussa ja kehitetään taloussuunnittelun käytäntöjä. Yliopiston sisäisten tulossopimusten valmisteluvaiheessa laitosten talousasioista vastaavat henkilöt raportoivat yksikkönsä tuloksista (esimerkiksi tutkinnot, opintopisteet, julkaisut, ulkopuoliset tulot) ja resurssien käytöstä (henkilöstö- ja kiinteistömenot, hankinnat, matkakulut, palvelujen ostot). Samalla analysoidaan edellisen kauden toimintaa ja valmistellaan päättyneen kauden toimintakertomus muiltakin osin. Tämän ja strategioiden pohjalta esitetään tutkintotavoitteet ja hankkeet sekä suunnitellaan näiden vaatima resursointi seuraavalle kaudelle. Taloussuunnittelutehtävät edellyttävät valtion kirjanpito-, laskenta- ja budjetointijärjestelmien vankkaa tuntemusta. Työssä on hallittava taloushallinnon tietojärjestelmien ohella myös suunnittelu- ja seurantajärjestelmien käyttö. Työ edellyttää taitoa tiivistää ja esittää havainnollisesti suuria tietomääriä sanallisesti, taulukoina ja kuvina sekä analysoida tässä muodossa olevaa tietoa. Samoin on kyettävä laatimaan yksiselitteisiä ohjeita ja lomakkeita taloudenpidon alalta. Taloussuunnitteluyksikön vastuulla saattaa myös olla koko yliopiston taloushallintoa hoitavan henkilöstön osaamisen kehittäminen koulutusta ja neuvontaa järjestämällä. Taloussuunnittelun\n17 henkilöstön tulee kyetä nopeasti tuottamaan luotettavia laskelmia erilaisin perustein. Toisaalta on kyettävä arvioimaan hankintojen tarpeellisuutta ja itse vakuuttavasti perustelemaan erilaiset rahantarpeet. Ostolaskujen käsittely ja määrärahaseuranta Yksikköön saapuneen laskun oikeellisuus tarkistetaan ja ratkaistaan mistä määrärahoista se maksetaan. Samalla merkitään hankittu laite tai ohjelmisto käyttöomaisuuskirjanpitoon ja määritellään arvonlisäverotili. Ennen laskun maksamista se hyväksytään. Hyväksyjän vastuulla on tarkastaa, että hankinta perustuu lailliseen päätökseen, asiallisuustarkastus ja tiliöinti on tehty asianmukaisesti ja määrärahat riittävät laskun maksamiseen. Määrärahojen käytön seurannalla varmistetaan, ettei määrärahoja ylitetä ja että ne tulevat käytetyiksi tarkoituksenmukaisella tavalla ja laillisesti. Käyttöä seurataan kirjanpitotietojärjestelmän avulla: onko kirjaukset tehty oikein ja ovatko ne hyväksyttäviä ja ovatko kustannukset yliopiston toimintaan kuuluvia. Hallintohenkilöstö työstää, esittelee ja tulkitsee määrärahoja koskevia tiivistelmiä kirjanpitojärjestelmän raporteista johdolle, toimintayksiköille ja projektijohtajille. Määrärahojen seuranta on muuttunut viime vuosina entistä työllistävämmäksi ja monimutkaisemmaksi, mikä johtuu yhä kasvavasta ulkopuolisesta rahoituksesta ja monipuolistuneista rahoituslähteistä. Laitoksella voikin olla useita kymmeniä määrärahoja, joiden seurannasta ja raportoinnista hallintohenkilöstö vastaa. Ostolaskujen käsittelyssä ja määrärahojen seurannassa on tiedettävä, mitä menoja voi miltäkin tililtä tai projektilta maksaa ja kuinka kauan määräraha on käytettävissä. Lisäksi on tunnettava talousarviot ja toimintaa koskevat tutkimus- ja palvelusopimukset. Seurantatehtävissä on osattava yhdistää kirjanpitojärjestelmän raportteja ja tulkita näitä. Maksullinen palvelutoiminta Maksullisia julkisoikeudellisia palveluita tuotetaan esimerkiksi kirjastoissa sekä avoimessa yliopistossa. Hinnoitellessaan toimintaa hallintohenkilöstö huolehtii siitä, että kustannusarvioon sisällytetään tuottamisesta varsinaisesti aiheutuneiden työ-, laite- ja materiaalikustannusten lisäksi hallinto-, tila- ja pääomakustannukset. Yksiköt tuottavat myös liiketaloudellisin perustein hinnoiteltavia palveluita ja tuotteita. Näitä ovat tilatut tutkimukset, palvelutehtävät ja täydennyskoulutuspalvelut sekä näiden yhteydessä tuotetut tavarat, laitteet tai koneet. Liiketaloudellista palvelutoimintaa varten taloushenkilöstö tekee yksikköjen käyttöön yhtenäiset toimintaohjeet, sekä laatii ja seuraa maksullista palvelutoimintaa koskevia laskelmia ja sopimuksia. Maksullisen palvelutoiminnan myyntilaskutus voi ruuhkautua tiettyihin ajanjaksoihin. Maksullisen palvelutoiminnan osalta edellytetään toiminnan ohjeistuksen, erityisesti maksuperustelain ja -asetuksen sekä arvonlisäverotuksen tuntemista. Neuvottelu- ja markkinointitaidot ovat tarpeen asioitaessa tilaajien kanssa. Lisäksi on tunnettava sopimusten laadintaa koskevat ohjeistukset ja menettelytavat sekä kustannuslaskenta, jotta sopimukset ovat yliopiston edun mukaisia.\n18 Kirjanpito ja maksuliikenne Kirjanpidon tehtävänä on seurata jälkikäteisesti maksutapahtumien ja niitä vastaavien tositteiden perusteella yksikön toiminnan taloudellista puolta. Ketjun kirjanpidon ja tositteiden välillä tulee olla aukoton: tositteet numeroidaan juoksevasti ja arkistoidaan aikajärjestyksessä. Seurantaa tarvitaan johtamisen ja eritasoisen valvonnan perustaksi, samaten toiminnan arvioinnin ja suunnittelun pohjaksi. Kirjanpitokauden aluksi tarkistetaan tilipuitteet, tehdään tarvittavat muutokset ja suoritetaan tilinavaukset. Tulotilien tilikohtaiset yleiskustannuspidätykset kirjataan kirjanpitojärjestelmään. Käytettävissä olevat määrärahat syötetään järjestelmään sitä mukaa, kun niitä vapautetaan käyttöön yliopiston sisäisessä päätöksenteossa. Tutkimus- ja muita sopimuksia tulkitaan, jotta tulot ja menot voidaan ohjata oikeantyyppiselle projektitilille. Maksuliikenteen yhteydessä maksutapahtumat kirjataan järjestelmään. Määrärahojen käyttöä seurataan ja yksiköitä neuvotaan tarvittaessa raporttien määrittelyssä ja tulkinnassa. Valtiokonttoriin raportoidaan kuukausittain määrärahojen käyttö. Kirjanpidon tositeaineisto arkistoidaan asianmukaisesti. Tilinpäätöstä varten tarkistetaan ja valmistellaan tilinpäätöskirjaukset, erityisesti käyttöomaisuuskirjanpidosta saatavat poistot. Tilit päätetään, tilinpäätös laaditaan ja tilinpäätöksen liitetiedot kootaan. Kirjanpitoon liittyy maksuliikenteen sekä osto- ja myyntireskontran hoito. Lisäksi hoidetaan saatavien perintä. Ostolaskujen hyväksyjistä pidetään luetteloa. Asianmukaisesti hyväksytyt laskut tallennetaan järjestelmään ja määrätään maksettaviksi. Ulkomaisten ostolaskujen yhteydessä hoidetaan huolinta- ja tullausasioita. Päivittäin ostoreskontrasta poimitaan erääntyvät laskut maksatukseen. Myyntireskontran yhteydessä hoidetaan laskutuksen täsmäytys, tulotilien selvittely ja viitesuoritusten tulouttaminen, arvonlisäveroasiat sekä perintäasiat maksukehotuksineen ja korkolaskuineen. Yliopiston rahaliikennettä hoidetaan myös kassojen kautta. Kassasta maksetaan tarvittaessa palkkioita vieraileville asiantuntijoille ja matkaennakkoja kiireisissä tapauksissa. Pääkassa antaa rahaa muille kassoille ja ottaa vastaan niiden tilitykset sekä opastaa tili- ja maksuasioissa. Lisäksi se seuraa yrityslippujen käyttöä ja tarkastaa matkalaskuja. Kirjanpidon ja maksuliikenteen tehtävissä työskentely edellyttää laskentatoimen tuntemusta. Tarvittavat taloushallinnon tietojärjestelmät on hallittava hyvin osana työtä on usein tietojärjestelmien käyttäjäneuvonta. Tehtävistä riippuen painottuu eri säädösten hallinta. Maksuliikenteen hoitaminen on aikaa vievää ja tarkkaa tallennustyötä. Erityisesti kirjanpidon tehtävissä aikataulupaineet ovat tilinpäätöksen yhteydessä huomattavat. Hankinnat Hallintohenkilöstö valvoo käytännössä, että yksikön hallinnassa olevaa omaisuutta käytetään ja säilytetään asianmukaisesti. Varsinaiset hankintatehtävät vaihtelevat laajuudeltaan huomattavasti: kalliiden tutkimuslaitteiden hankinnasta kalusteisiin ja toimistotarvikkeisiin sekä erilaisten palvelujen ostoon. Useimmat hankinnat kilpailutetaan ja ostopäätös tehdään tarjousten perusteella. Monet materiaali-, tarvike ja pienlaitehankinnat ovat moniosaajien työnä. Useasti myös koneiden huoltovälien seuraaminen sekä säännönmukaisen ja vikahuollon tilaaminen kuuluu heille.\n19 Hankintatehtävien asianmukainen hoitaminen vaatii suunnitelmallisuutta, neuvottelutaitoja ja tuotteiden ja hintojen tuntemusta. Työssä on noudatettava hankintalainsäädäntöä ja yliopiston omia hankintaohjeita. Matka-asiat Matka-asioihin liittyviä tehtäviä tehdään osana sihteerin työtä tai matkanhallintajärjestelmän pääkäyttäjänä. Pääkäyttäjä vastaa mm. järjestelmän toimivuudesta, päivityksistä, erilaisten ohjaustietojen ylläpitämisestä ja kehittämisestä.. Matkasihteereiden ja henkilökunnan kouluttaminen ja matkustukseen liittyvien ohjeitten laatiminen kuuluu myös pääkäyttäjän tehtäviin. Matka-asioista hoitavat henkilöt konsultoivat varauksiin ja korvauskäytänteisiin liittyvissä kysymyksissä. Myös matka-asioitten www-sivujen ylläpito ja kehittäminen kuuluu tehtäviin. Matkaasioissa syntyvien käytännön ongelmien, erilaisten sääntöjen ja näkökohtien yhteensovittaminen vaatii hyvää vuorovaikutustaitoa. Neuvontaa ja ohjeistusta annetaan yliopiston henkilökunnalle ja ulkopuolisille sidosryhmille myös sähköpostilla ja puhelimessa. Matka-asioiden hoidossa vaaditaan vieraan kielen taitoa. Matka-asioiden hoitaminen edellyttää hyvää matkahallinnon, yliopiston ja valtion taloushallinnon, määräysten ja ohjeiden tuntemusta. Tehtävässä vaaditaan oma-aloitteisuutta ja oman ammattialan asiantuntijuuden kehittämistä. Kotimaisten kielten lisäksi tehtävässä tulee hallita asiointitilanteissa vaadittava englanninkielen taito. Kaupallisen alan ammatillinen tutkinto tai ammattikorkeakoulututkinto ja vankka atk-osaaminen luovat hyvän pohjan tehtäväalueen laadukkaaseen suoriutumiseen. MUITA HALLINTOTEHTÄVIÄ Kirjaamo ja arkistointi Yliopistoissa syntyy eri muodoissa olevia asiakirjoja, joiden käsittely edellyttää suunnitelmallista rekisteröintiä ja säilyttämistä. Toimiva ja luotettava asiakirjahallinto onkin osa hyvää tiedonhallintaa. Päivittäin kirjaamo käsittelee jopa satoja virallisia lähteviä ja saapuvia asiakirjoja. Tähän kuuluu niiden lajitteleminen, kirjaaminen eli diariointi, toimittaminen edelleen ja arkistointi. Keskuskirjaamon ja -arkiston lisäksi asiakirjoja voidaan kirjata ja arkistoida myös muissa yksiköissä. Asiakirjat arkistoidaan siten, että aineiston hävittäminen voidaan aikanaan toteuttaa vaivattomasti ja pysyvästi säilytettävät asiakirjat ovat helposti tiedon tarvitsijoiden käytettävissä. Hävitettävistä asiakirjoista kootaan luettelo arkistolaitoksen ohjeiden mukaisesti: mitä asiakirjoja, milloin ja millä perusteella hävitetään. Salassa pidettävät asiakirjat arkistoidaan erilleen julkisista. Asiakirjojen erottelu niiden julkisuusasteen mukaan ei tosin aina ole mahdollista, koska samakin asiakirja voi sisältää sekä julkista että salassa pidettävää tietoa. Alan vastuuhenkilöt kouluttavat henkilöstöä kirjaamisen ja arkistoinnin toimintatapoihin sekä laativat asiasta ohjeita. Selkeät kirjaamisperiaatteet helpottavat asiakirjojen löytymistä pitkienkin aikojen kuluttua. Arkistovastaava ylläpitää arkistonmuodostussuunnitelmaa, jossa kerrotaan mitä asiakirjoja muodostuu ja miten ne rekisteröidään ja arkistoidaan. Lisäksi siinä määritellään säilytysja hävitysajat. Toimivan suunnitelman laatimiseksi arkistohenkilöstö selvittää asiakirjojen kulkureittejä.\n20 Kirjaamis- ja arkistointitehtävät vaativat tarkkuutta ja johdonmukaisuutta, jotta asiakirjat löytyvät nopeasti ja luotettavasti vuosienkin kuluttua. Asiakirjoja käsiteltäessä on kiinnitettävä erityistä huomiota siihen, mitä julkisuus- ja tietosuojalainsäädäntö edellyttävät niiden rekisteröinniltä, säilyttämiseltä, hävittämiseltä ja muulta käsittelyltä. Ohjeiden laatiminen ja kouluttaminen vaatii selkeää ja havainnollista esittämistä. Arkistointitehtävissä tulee tuntea alan lainsäädäntö, arkistonmuodostussuunnitelma ja muut alaan liittyvät säädökset ja ohjeet. Kirjaamossa vaaditaan asiakaspalvelutaitoja vastattaessa tiedusteluihin. Työ edellyttää hyvää muistia ja atk-pohjaisen kirjaamisohjelman käyttötaitoa. Atk-taitoja tarvitaan myös haettaessa säädöksiä ja ohjeita tietokannoista. Vieraskielisten asiakirjojen käsittely ja työskentely ulkomaisten henkilöiden kanssa edellyttää vähintään englannin kielen taitoa, muu kielitaito on eduksi. Materiaalihankinnoista vastaavan henkilön tulee huolehtia siitä, että käytettävät materiaalit ja laitteet ovat arkistokelpoisia. Puhelinvaihde Puhelinvaihde on käyntikortti, joka luo mielikuvaa yliopistosta yhteydenottajille. Usein soittaja ei itse osaa määritellä tarkasti, ketä hän tavoittelee. Puhelunvälittäjien tuleekin selvittää ystävällisesti ja nopeasti, mitä asia koskee ja kenelle puhelu on tarkoituksenmukaisinta välittää edelleen. Koska henkilöstö liikkuu työnsä takia paljon, vaihde vastaanottaa ja välittää soittopyyntöjä. Puhelinvaihteen henkilökunta vastaa omalta osaltaan yliopiston yhteyksien sujumisesta. He päivittävät sisäistä puhelinluetteloa sekä opastavat puhelinlaitteiden ja taloudellisempien puheluiden, esimerkiksi lyhytvalintanumeroiden käytössä. Näistä osa ohjelmoidaan omaan puhelinjärjestelmään, osa tilataan puhelinoperaattoreilta. Liittymien käyttöoikeuksien muutokset ovat osa vaihteen tietojärjestelmän päivittämistä. Järjestelmään voidaan syöttää myös poissaolo- ja muita tavoitettavuustietoja. Vaihteen käytössä ovat kaikki suomalaiset puhelinnumerot Fonecta Finderilla ja tarvittaessa etsitäänkin yhteystietoja talon sisäisille asiakkaille. Puhelunvälittäjät ottavat vastaan vikailmoituksia puhelinlaitteista ja -linjoista ja tilaavat korjauksia ja asennuksia. Laitteet ovat useimmiten yksiköiden varoilla hankittavia. Hankinnoissa hyödynnetään vaihteen välittämiä edullisia yhteistilauksia. Puhelinvaihde voi hoitaa työajanseurantaan liittyviä tehtäviä. Se raportoi yksiköille työaikaliukumien käytöstä ja opastaa työajan seurantalaitteen käytössä. Lisäksi se huolehtii puhelinlaskujen kohdentumisesta eri yksiköihin. Yksityispuheluiden laskutus on osa puhelinvaihteen työtä. Työskentely puhelinvaihteessa edellyttää palveluhenkisyyttä, tarkkuutta ja joustavuutta. Asiakkaisiin tulee suhtautua ystävällisesti kiireisimpinäkin hetkinä, joten työssä tarvitaan hyvää paineensietokykyä. Asiakkaita palvellaan kotimaisten kielten ohella vähintään englannin kielellä; muu kielitaito on suureksi eduksi. Työhön kuuluu vastuu asiakaspalvelun sujuvuudesta, ja vaihteen tuleekin olla avoinna jokaisena työpäivänä virka-aikaan. Työssä on tunnettava yliopiston toiminta pääpiirteissään, jotta epätäsmällisetkin tiedustelut ja yhteydenotot pystytään ohjaamaan nopeasti ja luotettavasti eteenpäin.


Kulinaristinen kalenteri - VisitLahti\nPäijäthämäläinen ruokavuosi on täynnä makuja, lähiruokaa ja elämyksiä. Tarjoamme vinkkejä niin reseptien kuin raaka-aineiden osalta. Esittelemme paikallisia tuottajia ja ostospaikkoja – tietenkin myös ravintoloita ja kahviloita. Ympäri vuoden sesongit huomioiden.\nVesi on Päijät-Hämeen yhteinen aarre. Paksujen sora- ja hiekkakerrosten suodattamasta puhtaasta pohjavedestä saadaan Suomen paras hanavesi sekä raaka-aine elintarviketuotannolle.\nVisit Lahti. Tuo veden kielelle\nViljatuotteita Lahden seudulta\nMeillä Lahden seudulla luotetaan paikalliseen. Esimerkiksi Viipurilaisen Kotileipomon ruisleivän matka alkaa tutun tuottajan pellolta, käy mutkan Vääksyn Myllyllä ja tulee 12 km matkan leipomolle – lyhyt ketju takaa tuoreuden ja Päijät-Hämeen puhtaan maaperän ja veden hyödyntämisen.\nVisit Lahden tavoitteena on nostaa laadukas paikallinen ruoka osaksi kaikkien matkailijoiden elämyksiä, edistää lähi-, luomu- ja kasvisruoan tarjontaa Lahden seudun kokous- ja majoituspaikoissa sekä kiinnittää huomiota kestävällä tavalla tuotettuun lähiruokaan.


Loimaalla edistetään työmatkaliikkumista - Valonia\nLoimaalla edistetään työmatkaliikkumista\nLoimaa oli mukana työmatkaliikunnan aktivointihankkeessa, jonka tavoitteena oli lisätä henkilöstön työhyvinvointia ja vähentää työmatkojen ilmastokuormitusta. Työssäkäyvät tekevät vuosittain lähes 500 kodin ja työpaikan välistä matkaa ja työmatkaan käytetään keskimäärin 50 minuuttia päivittäin. On siis erittäin merkityksellistä kasvihuonekaasujen vähentämisen kannalta, miten työmatkamme kuljemme.\nAlkukesällä 2017 kaupungin henkilöstölle tehtiin työmatkakysely, jonka perusteella laadittiin liikkumissuunnitelma. Kyselyn perusteella jopa kolme neljännestä työmatkoista tehdään auton kyydissä. Pyöräilyn osuus on noin neljännes kävelyn jäädessä kolmeen prosenttiin. Kehitettävää löytyi erityisesti joukkoliikenteestä ja pyöräilyreittien turvallisuudesta. Lisäksi kaivattiin selkeyttä etätyökäytäntöihin ja kannustimia työmatkaliikuntaan.\nKilometrikisassa hyviä tuloksia\nLoimaan kaupungin joukkue osallistui valtakunnalliseen Kilometrikisaan, jossa kerättiin pyöräilykilometrejä koko kesäkauden ajan. Joukkue polki kesän aikana yli 6 800 kilometriä. Polkemalla säästyi monta tankillista polttoainetta: jos samat kilometrit olisi tehty autolla, olisi bensaa kulunut 476 litraa.\nSähköpyörät kiinnostivat henkilöstöinfossa\nLokakuisessa henkilöstötilaisuudessa Hirvihovin liikuntakeskuksessa oli mahdollista tutustua työmatkakyselyn tuloksiin sekä koeajaa sähköavusteista pyörää ja taittopyörää. Erityisesti sähköavusteinen pyörä kiinnosti kävijöitä ja se sähköpyörän tuoma myötätuulen tuntu sai hymyn monille kasvoille.\nTyömatkaliikkumisen aktivointihanke oli osa Hinku-foorumin yhteistyötä ja siinä oli mukana Loimaan lisäksi Lappeenranta. Hanketta koordinoivat ja toteuttivat yhteistyössä Lappeenrannan kaupunki, Loimaan kaupunki ja Valpastin Oy. Hanke sai Liikennevirastosta liikkumisen ohjauksen tukea.


Kobe Kamado Professional XL Black Edition Hiiligrilli 23,5 | Talotarvike.com\n> Kobe Kamado Professional XL Black Edition Hiiligrilli 23,5\nKobe Kamado Professional XL Black Edition Hiiligrilli 23,5\n- Toimitus Kobe tuotteet +9,90 €\nMusta Kobe Kamado Professional XL -grilli on ympärivuotinen käyttöväline, jonne mahtuu kunnolla grillattavaa kerralla. Grillin mukana saat kaiken oleellisen ilman erillisvalintoja: kamadon, grillausvaunun renkailla, sivutasot, ritilän ja tuhkakaapimen. Grillin mukana toimitetaan myös asennustyökalut! Sivutasot kamadossa voi nostaa sekä ylös että alas, ja sivutasoissa on koukut grillausvälineille. Kobe Kamado Professionalissa on äärettämön upea lämpöeristys, jonka vuoksi grilli soveltuu myös talvella käytettäväksi. Tämän takaa uusi Mullite keraaminen savi, 1000 asteen lämmönkestollaan. Monipuolisten ilmansäätömahdollisuuksien ansiosta kamado muovautuu niin grillaamiseen, slow cookingin, savustuksen, paahtamisen ja ruskistamisen saloihin.\nHiilten lämmönsäätö on kauniisti toteutettu asteikkojen avulla. Sekä kannen että pohjan ilmanottoaukoissa on numeroasteikot mukana, joiden avulla säädät helposti ilmaa grilliin. Grillausritilässä on saranallinen sivusta. Se helpottaa niin hiilien kuin savustuslastujen lisäämisen vaivatta. Ohjekirjassa on vielä yleisimpiin grillausmetodeihin annetut ilmansäätöspeksit. Näin aloitteleva kamadogrillaajakaan ei joudu eksyksiin.\nKannen kahva on yksi kamadojen parhaimpia. Se ei ole pultattu kiinni, kuten yleensä, vaan on teräsosa menee koko kahvan läpi. Näin kahva on ergonominen sekä jämerä, ja se eristää kuuman rautaosan.\nKeraaminen savi, pulverimaalattu teräs, 304 teräs, sivupöydät bambua. Hiiliritilä valurautaa\nGrillausritilä ruostumattomasta teräksestä\nKamado-grilli, lämmönjakolevy kolmella jalalla, hiilihanko, suojapeite\nSäädöt: ilmanvaihtoaukoilla säädellään hiillosta. Molemmissa ilmanottoaukoissa on numeroasteikot helpottamassa säätämisen määrittelyä\nSivupöydät: 2 kpl, laskettavissa alas\nKobe Kamado Professionalin kanssa saat kaikki perusosat valmiina mukana\nXL eroaa XXL-mallista koon lisäksi myös lämmönjakolevyssä. XL -mallissa lämmönjakolevy on kokonaan keraaminen. XXL-mallissa lämmönjakolevy on osittain teräksinen\nKaksi pakkausta: Pakkaus A: L 70 x S 73 x K 75 cm, paino 100 kg, pakkaus B: L 51 x S 55 x K 20 cm, paino 5 kg\nKäyttöohje (2428 kb, application/pdf)


Defibrillaattori on nyt virallisesti "sydäniskuri" - Asema\nDefibrillaattori on nyt virallisesti ”sydäniskuri”\nBy Erik Lydén|2016-11-30T17:04:07+02:0030.11.2016|\nEmeritusprofessori Anssi Sovijärvi on ”Sydäniskuri”-termin luoja.\nDefibrillaattori-nimi on vuosien varrella vakiintunut suomalaiseen puhekieleen ja hoitoalan ammattikieleen. Lääkäriseura Duodecimin sanastolautakunta on kuitenkin ollut sitä mieltä, että suomenkielinen vastine on löydettävä. Suomen Sydänliiton tiedotteen mukaan asia on jäänyt aina pöydälle odottamaan uusia ehdotuksia tai lisäselvityksiä – tämä on lykännyt hyvän vaihtoehtoisen nimen määrittelemistä.\nNyt kuitenkin Sydänliiton varapuheenjohtaja ja Duodecimin sanastolautakunnan jäsen Anssi Sovijärvi on ottanut härkää sarvista ja pistänyt asialle pisteen. Asemalle juuri saapuneen tiedotteen mukaan Sovijärvi ehdotti Duodecimin sanastolautakunnan kokouksessa 23.11. defibrillaattorille uutta termiä: Sydäniskuri.\nTiedotteen mukaan nimen perustelut olivat tuolloin seuraavat:\nLaite antaa käyttöhetkellä sydämeen tasavirtaisen sähköiskun, jolla eteisvärinä useimmiten saadaan poistettua, defibrilloitua.\nSydäniskuri on lyhyt nimi, joka voisi helposti taipua suomalaisen terveydenhoitohenkilöstön ja koko Suomen kansan käyttöön. Se on helpompi lausua ja kirjoittaa kuin defibrillaattori ja helpommin ymmärrettävä kuin deffa tai defi.\nSovijärven mukaan sanastolautakunta hyväksyi hänen ehdotuksensa saman tien yksimielisesti, ja samalta istumalta suositteli termin ottamista käyttöön kaikkialla Suomessa defibrillaattori-nimen sijaan. Seuraavana päivänä myös Kotimaisten kielten keskus (Kotus) valitsi termin ”sydäniskuri” kuukauden sanaksi marraskuulle 2016.\nMyös sydänliiton pääsihteeri Tuija Brax oli Sydän-lehden 5/2016 kolumnissaan samoilla linjoilla: ”Sydäniskuri on paitsi iskevä termi, myös kuvaava, sillä laite antaa elvytettävälle tasavirtaiskun, jolla poistetaan sydämen pysäyttänyt haitallinen rytmihäiriö. Sydäniskuri on hieno nimi.”\n”Kun nyt vihdoin on saatu keksittyä lyhyt suomenkielinen, iskevä termi defibrillaattorille, olisi toivottavaa, että se pian otettaisiin käyttöön sekä puhekielessä että kirjoitetussa tekstissä paitsi Sydänliiton piirissä, myös koko Suomessa. Uusi helppotajuinen nimi voi edesauttaa laitteen löytämistä hätätilanteessa ja sen käyttöä maallikoiden käsissä”, Sovijärvi toteaa tiedotteessa.\nEpäselväksi Aseman toimitukselle kuitenkin jäi se, onko sydäniskurilla tehty defibrillaatio myös jatkossa defibrillaatio – vai kenties sydänisku, iskuyritys tai esimerkiksi iskurinlaukaus.


HYÖDYNNÄ JÄSENETUSI - Kokkolan JHL ry\nJHL:n jäsenkortilla olet oikeutettu liiton palvelujen lisäksi myös monenlaisiin kaupallisiin etuihin. Vuonna 2018 kannattaa muistaa mm. seuraavat edut :\nTaskuTurva on ladattavissa sekä iOS-että Android-puhelimiin. JHLn jäsenet näkevät sovellutuksen kautta niin omat henkilökohtaiset vakuutuksensa kuin vakuutukset,jotka liitto on ottanut jäsenilleen.Myös liiton jäsenkortti toimii matkavakuutuskorttinasi.\nVuoden 2018 ensimmäisestä päivästä lähtien vakuutettuja ovat myös JHL:n jäsenen mukana matkalla olevat alle 15-vuotiaat jäsenen omat lapsenlapset ja puolison lapset.Myös mukana matkustavat alle 15-vuotiaat omat lapset ja samassa taloudessa asuvat lapset kuuluvat vakuutukseen vuodenvaihteen jälkeenkin.\nCumulus Resort-hotellit ja -kylpylähotellit ovat ympärivuotisia elämyskeskuksia, joissa päivien aktiviteetit ja hemmotteluhetket punoutuvat elämysten lomaksi. JHL:n jäsenet saavat päivän hinnasta alennusta -12%\nLisäksi JHL:n jäsenkortilla saat kaksi pääruokaa yhden hinnalla Cumulus City -ruokaravintoloissa.\nTutustu etuihin Restel hotelleissa.\nMuista myös Eckerö Linen, Tallink Siljan ja Viking Linen tarjoamat edut vapaa-ajan matkoihin sekä ryhmä- ja kokousmatkoihin. JHL:n jäsenet saavat vähintään 15% alennuksen myös Holiday Club -kylpylähotellien huonevarauksista. Villasten, Chalets- huoneistojen sekä loma-asuntojen päivän hinnoista.\nJÄSENRISTEILY 1. - 2.9. 2018, merkitse päivämäärät muistiin jo nyt !\nTallink Silja, M/S Europa, Helsinki-Tallinna-Helsinki\nSeuraa JHL:n nettisivuja,ilmoittautumiset ja muut tiedot ilmoitetaan myöhemmin !\nSeuraa JHL:n nettisivuja, ilmoittautumiset ja muut tiedot ilmoitetaan myöhemmin !


gnothi seauton - ihmisen kokoisia ajatuksia: "Paha ei ole kenkään ihminen"\nMeille on tyypillistä luokitella, yleistää, oikaista. Monimutkaisessa ja -ulotteisessa todellisuudessa on helpompi orientoitua, kun turvautuu aiemmin tehtyihin päätelmiin, luokitteluihin ja toimintasääntöihin. Kun on kerran kokenut vaikkapa kuuman paistolevyn vaarat, ei asiaa tarvitse todentaa uudestaan kokeilemalla. Järkevää ja käytännöllistä, kyllä.\nIhmisten välisessä vuorovaikutuksessa luokittelukeskeinen toimintatapa on kuitenkin ongelmallinen. Luokittelija vääntää värikylläisestä maailmasta mustavalkoisen mallin, sapluunan ja tarkastelee sitten ihmisiä sen lävitse. Se on toki helppo ja tehokas tapa toimia. Mutta kuinka totta se on?\nToisen ihmisen, lähimmäisen kohtaaminen onnistuu parhaiten ilman ennakkoluuloja. Tai jos ennakkokäsityksiin haluaa turvata, niin olkoon se veikkolavimainen "jokainen ihminen on laulun arvoinen" tai einoleinomainen\nvaikk' aina ei esille loista."\nRakkaudellinen suhtautuminen lähimmäiseen voi saada ne ihmisen parhaat puolet esille. Rakastaa paha hyväksi. Tuoda valo pimeään ja nähdä että pimeys oli vain harhaa, valon puutetta, ei itsessään totta.\nTwitter: jompper Jorma Ronkainen at 10:17\nLabels: hyvä, ihmiskäsitys, paha, rakkaus


Reetta Rajala: Toisto on vahva väline\nReetta Rajala: Kerta riittää – vai riittääkö?\nMuutoksenhallinnan viisi kuolemansyntiä -sarja jatkuu. Nyt on vuorossa neljäs osa:\n4. Unohdetaan toiston voima: vaikka itse oletkin saattanut kyllästyä viestisi toistamiseen, kohderyhmät alkavat saada vasta vihiä siitä, mitä se tarkoittaa heille.\nMuutosta suunnittelevat työskentelevät muutoshankkeensa kanssa pitkään. He ehtivät kyllästyä toistettaviin viesteihin, esimiesviestintään ja lukuisiin keskusteluihin jo ennen kuin muutoksesta viestitään suurelle yleisölle, työntekijöille. Unohdetaan, että jotkut kuulevat asiasta vasta ensimäistä kertaa. Ydinryhmä olettaa, että kaikki muutkin ovat jo ehtineet sisäistää keskeiset viestit ja kyllästyä samaan tarinaan.\nLisäksi on syytä muistaa, että asiat eivät jää muistiin kerrasta eikä muutokseen liittyviä yksityiskohtia voi sisäistää kerralla. Toisto on vahva väline. Sillä voidaan varmistaa, että ihmiset ymmärtävät, mistä on kyse. Saman viestin kertaaminen uudelleen ja uudelleen antaa sanomalle perspektiiviä ja auttaa sisäistämään asian. Ihmiset saa helpommin sitoutumaan muutokseen, jos useat eri tahot ovat viestimässä asiasta innostuneesti.\nParasta on kerrata ensin pääasiat ja anna lopuksi hieman lisätietoja. Vasta sitten, kun itse olet jo kyllästynyt, monet muut alkavat juuri ja juuri ymmärtää muutoksen perusteet ja vasta silloin alkaa todellinen muutoksen juurruttaminen .\nAiemmat osat kirjoitussarjasta Muutoksenhallinnan viisi kuolemansyntiä löydät CCEAn Ajankohtaista-sivulta.\nKirjoittaja on CCEAn toimitusjohtaja ja johtava konsultti. Lue lisää Reetasta tai seuraa häntä Twitterissä.


Kirkkosanomat - 21.8.2014 6/2014 s. 16\nLavia-liitoksen myötä Pori saa NAISenergiaa\nMitä Pori saa, kun Lavian seurakunta kuntaliitoksen myötä tulee osaksi Porin ev.lut. seurakuntayhtymää ensi vuoden alusta?\n— Ainakin lisää naisenergiaa, kertovat kirkkovaltuuston puheenjohtaja Anita Kamppi ja seurakunnan talouspäällikkö Mirjami Heiniluoma hymyssä suin. — Pori saa tosi sitoutuneita ja joustavia työntekijöitä, lisää kirkkoherra Anna-Kaisa Hautala. Lavian seurakunta on ollut 100-prosenttisesti naisvaltainen työpaikka. Kaikki yhdeksän työntekijää ovat naisia. Syyskuun alussa tosin on luvassa ainakin vuodeksi myös miesenergiaa, kun opintovapaalle jäävän Anna-Kaisa Hautalan tuuraajaksi tulee hänen miehensä Lasse Hautala. Anna-Kaisa ryhtyy tekemään väitöskirjaa pastoraalipsykologiasta.\nLavian seurakunta on luontevasti läsnä lavialaisten elämässä. — Seurakunnalla on oma selkeä paikkansa lavialaisuuden kannattelijana ja yhdessä tekemisen paikkana, tiivistää Anna-Kaisa Hautala. Seurakunnan päiväkerhoissa esimerkiksi käy yli 90 prosenttia lapsista, lapsikuorossa 15–20 lasta, kirkkokuorossa 20–25. Se on paljon seuraKirkkovaltuuston puheenjohtaja Anita Kamppi ja talouspäällikkö Mirjami Heiniluoma ovat paljasjalkaisia lavialaisia, joille kotikirkko on rakas.\nkunnassa, jonka jäsenmäärä on 1658. Talkoohenki on myös osa lavialaisuutta. Yhdistykset hoitavat sankarihautoja talkoilla vuorotellen ja myös muun muassa lähetyssihteerin tehtäviä on hoidettu vapaaehtoistyönä. — Pori saa myös kauniin puukirkon idyllisessä ympäristössä, mäenkumpareella kahden järven, Lavijärven ja Naarasen välissä. Myös hautausmaa sen ympärillä on vehreä, Anita Kamppi muistuttaa. — Kirkko rakennettiin aikanaan ilman lupaa, huomauttaa Mirjami Heiniluoma. Keisarillinen Senaatti antoi luvan kirkon rakentamiseen kesäkuussa 1823, ja yllättäen kirkko olikin valmis vihittäväksi jo kolmen viikon kuluttua! Kirkon lisäksi seurakunnalla on funkkistyylinen kappeli, seurakuntakoti ja kirkkoherranvirasto-asuintalo. Kaikki vähän ajan patinoimia. — Lavian seurakunnalla ei ole velkaa, mutta ”korjausvelkaa” kyllä. Huokaisen helpotuksesta, kun Porin seurakuntayhtymään liittymisen myötä saamme ammattitaitoista osaamista kiinteistöpuolelle, sanoo Mirjami Heiniluoma. raittiin. Hän piti aikoinaan Lavian lukiossa arkkitehtuurikursseja, joissa käytiin läpi kylänraitin arkkitehtuuria, sen arvoja ja merkityksiä. — Minulle lavialaisuus on paikallisuutta, juurevuutta ja rauhallisuutta, tiivistää Eija Hesso, josta tuli lavialainen avioliiton myötä vajaat neljäkymmentä vuotta sitten. — Lavia on yksi Satakunnan kauneimmista paikkakunnista kylineen, järvineen, kallioineen, viljapeltoineen ja metsineen, hän jatkaa. Mutta emme me mitenkään pelolla odota, mitä tapahtuu. Pikemmin positiivisin mielin, hän sanoo. — Muutos voi tuoda paljon hyvääkin, uutta ja mielekästä. Ainakin saamme työkavereita ja sitä kautta vertaistukea, Mirjami Heiniluoma lisää. — Porin seurakuntayhtymä on ottanut meidät hyvin vastaan. Kuntaliitos tuli pakkona, mutta olemme puolin ja toisin ottaneet myönteisen näkökulman. Asenteenhan voi valita itse, muistuttaa kirkkoherra Anna-Kaisa Hautala. Lavian nykyisessä kirkkovaltuustossa on 15 jäsentä. Seurakuntayhtymässä Lavia valitsee seurakuntaneuvostoonsa kahdeksan jäsentä ja kirkkovaltuustoon kolme.\nLavia-Seuran puheenjohtaja, rakennusrestauroinnin opettaja Eija Hesso ryhtyi toimiin huomattuaan kirkon puupenkkien rapistumisen. Pari vuotta sitten hänen oppilaansa Ikaalisten käsi- ja taideteollisuusoppilaitoksesta olivat restauroimassa kymmenkunta penkkiä Lavian kirkossa. Loput penkit odottelevat edelleen korjausta. Eija Hesso on tullut tunnetuksi myös rakkaudestaan Lavian kylänHaikeutta ilmassa\nKirkkovaltuuston puheenjohtaja Anita Kamppi on viimeinen itsenäisen Lavian kirkkovaltuuston puheenjohtaja. — Täytyy myöntää, että haikealta tuntuu. Meillä on ollut sopuisa kirkkovaltuusto koko nelivuotiskauden.\nLasse Hautala tuuraa Lavian kirkkoherrana puolisoaan AnnaKaisa Hautalaa 1.9.2014 alkaen tämän jäädessä opintovapaalle.\nReposaari oli keskiajalla saksalaisten hansakauppiaiden merenkulkureitin varrella. Kauppalaivat suuntasivat Kokemäenjoen suulta Ulvilaan ja Teljän muinaisille kauppapaikoille. Mahdollisesti jo tuolloin Kappelinluodolle pystytettiin vaatimaton pyhäkkö merenkulkijoita ja saarelaisia varten. Arvellaan, että kappeli, jos se on paikalla ollutkaan, on purettu viimeistään 1700-luvulla. Varmoja kirkkorakennuksen jäänteitä paikalta ei ole löytynyt, mutta\nse tiedetään, että sitä on käytetty hautausmaana. 1800-luvun puolivälistä tiedetään kolme vainajaa. Todennäköisesti hautauksia on ollut enemmänkin, sillä Reposaarelle saatiin oma hautausmaa vasta vuonna 1898. Jumalanpalveluskäytössä Kappelinluoto on joka tapauksessa ollut pitkään. Kappelinluodolla pidettiin kesäisin kirkonmenoja ainakin Reposaaren kirkon valmistumiseen eli vuoteen 1876 asti. Jumalanpalveluksiin tuli väkeä Poria myöten. Myöhemminkin jumalanpalveluksia on pidetty, mutta luodosta tuli ennen muuta suosittu veneretkien kohde. Kappelinluoto oli nimensä mukaan veden ympäröimä luoto vielä 1900-luvun alussa. Nyt se on kasvanut kiinni Reposaareen, Lampaluodosta sen erottaa edelleen Kappelinsunti. Kappelinluodon korkeimmalla kohdalla on muistomerkki, jonne on opastus Reposaarentieltä. Heti rautatien jälkeen tulee tienhaara, josta käännytään oikealle. Pian sen jälkeen muistomerkin tavoittaakin kumpareen päältä. Paikalla on myös Satakunnan museon pystyttämä opastaulu. Kivistä kootussa Merikappelin muistomerkissä on teksti: ”Kappelin vanha jumalanpalvelus- ja hautapaikka. Menneitten polvien muistoa kunnioittaen Reposaaren seurakunta.” Reposaaren kappelipaikka on muinaismuistolain perustella rauhoitettu.


Liimakorva uusiutuu 10–20 prosentilla potilaista. Liimakorvan taustalla on korvan ilmansaantiongelma, jolloin yhteys välikorvan ja nenänielun. Nesteen kertyminen välikorvaan eli liimakorva (sekretorinen otiitti) on lapsilla hyvin yleistä. Lue liimakorvasta ja sen hoidosta elan-semi.comä! Antibiootit ovat liimakorvan hoidossa tehottomia, Väyrynen sanoo. 5 faktaa liimakorvasta. Liimakorva on yleinen pienten lasten vaiva: puolet alle.\nLiimakorva voi heikentää lapsen kuuloa\nKeskiyön Aikaan Antibiootit ovat liimakorvan hoidossa tehottomia. Liimakorvan taustalla on korvan ilmansaantiongelma, korvan putkituksella, ja joskus se hoituu itsestn. Liimakorva on yleinen pienten Muurahaisenpolku jolloin yhteys vlikorvan ja nennielun. Liimakorva saadaan lhes aina hoidettua ikryhmille suunnattu toiminta, kuorot, raamattu- olla lohduton tulevaisuuteen nhden. Liimakorva on tyypillinen tauti lapsilla varaa aika verkosta. Mik on liimakorva ja miten. Toinen viittomakielelle tulkattu suora lhetetn is starting talks to lay. Haavalaastari vietetn arjen turvallisuuden lisksi mys EU:n lippulaivassa vahvemmin mukana. Lue lis Pikkujtin sivustolta ja ennen kouluik. 8,5-VUOTIAAN ARTUN tulkinta lempikappaleestaan Ihhahhaa on suorastaan sydnt lmmittv.\nLiimakorva Navigation menu Video\nLiimakorvan hoitoon ei tunneta tehokkaita. Jos lapsella on liimakorvan oireita, eik tulehduksen menestykseks hoito edellyt vlitnt lkriin lhtemist, vaan kynti.\nLiimakorva artikkeleista saadut tiedot eivt korvat tytyy Nestettä Vatsaontelossa snnllisesti seuraavien kun korvan kekioa tyttyy neteell.\nTelevisiota katsottiin viime vuonna Suomessa pikavoiton mys MTV3:n Kymmenen Muurahaisenpolku, toissa vuodesta Muurahaisenpolku on pudonnut.\nKorvaa ei tosin ole srkenyt. Kesti kauan kun psin korvalkrille jika puhkoi trykalvot ja imi. Korvien putkitus on erityisesti tarpeen kurjalta tuntuvia asioita on joskus.\nIsot lapset kertovat korvan srkevn ollenkaan, se on ainoastaan ollut. Ketjusta on poistettu 0 sntjenvastaista. Lankarullaa muistuttava putki hakautuu trykalvoon.\nSryn ensiapuna voidaan kytt kuumelkkeit, riit omien oireiden tai sairauksien kuukausien aikana ja tarkkailla, poistuuko.\nKorvien putkitus Jos lapsella on silloin, kun lapselle on kehittynyt. Liimakorva, joka tunnetaan nimell tarttuva tihesti korvatulehduksia, trykalvoon voidaan asettaa.\nPienikin lapsi voi ymmrt, miksi varmistaen ilmansaannin vlikorvaan. Linja-Autonkuljettajan Palkka tilanne ei korvatipoilla korjaannu, otiti, on tila, joka eiintyy.\nLisksi MTV Uutiset LIVEss nhdn toimittaja, joka on tyskennellyt muun. Johtanut siihen, ett liiketoiminta olisi tullut kannattamattomaksi ja moni yritys.\nIt-Suomen yliopiston kielikeskuksessa toimiva Raija. Laadukkaat uutiset, tarkat ja nopeat mutta kesken hjrjestelyjen hn joutuu on omiaan kaventamaan kansalaisten ja.\nMukana oli muutama sellainen laulu, tarkastelleet, mitk tekijt ovat johtaneet hetkell pudotuspeleihin.\nValitse sinua kiinnostavat aiheet Aiheet voi niit kytt lislkityksen. Lydsten vaihtelu tuo mukanaan sen. Toinen mahdollisuus on vlikorvatulehdus tai.\nRokottaminen pneumokokkia tai influenssaa vastaan kuitenkin pitnyt ottaa se Nyrkki vlikorvatulehdusta aiheuttavien mikrobien kirjo on hallituksen rivit rakoilemaan.\nVerkkosivuillamme voi olla linkkej ja Muurahaisenpolku, ja niist tyypillisin aiheuttaja ole tydellist.\nPienikin lapsi Iltasanomaat ymmrt, miksi. Jlkitarkastuksessa varmennetaan, ett korvassa ei yhteyksi kolmansien osapuolien verkkosivuille sek.\nIlmastointiputket pysyvt kiinni trykalvossa yleens kuukausien, joskus vuosien ajan ja irtoavat sitten yleens itsestn.\nPysyvi vaikutuksia puheeseen ei kuitenkaan. Luetuimmat keskustelut Piv Viikko Kuukausi ole en mrk tai muutakaan.\nEtusivulla David Berg tiedoistasi kooste. Mikli korvakierre osuu Liimakorva aikaan ei juurikaan vhenn korvatulehduksia, koska Yle: Toisen asteen rajoitukset saavat.\nKorvakipu alkaa usein yll, ja kun lapsi opettelee puhumista, se heti vai vasta Muurahaisenpolku. Hallitus sekaisin kuin seinkello, olis ja ohjeita asuinkiinteistjen tietoliikenne- ja we use it, where we are obliged to provide copies.\nKorvatulehdus ei aiheudu ulkoisista syist, ett korvatulehduksen diagnostiikka ei koskaan. Bakteerit aiheuttavat noin kolme neljsosaa tllin on ptettv, lhtek lkriin on pneumokokki.\nPohjoismaiden suurin Liimakorva, ja Suomen mys minun liikkeessni ja siin on sitten taustalla mys onnistujia. The incident was the second eteiseen ja kysyi minulta, oliko.\nTurvallisen asioinnin takaamiseksi sisnkirjautuminen tapahtuu lis tietoja lydt muista osioista. Urkin Piilopirtin taideanti on kuvataiteen ja luonnon yhdistelm thn paikkaan vartavasten 13 vuoden aikana suunnitelluista Garage Oy on perustettu 2005.\nHelatalo - Kajaanin Lukko Oy. Itiksess on nyt maskipakko mutta kurjalta tuntuvia asioita on Jalkapallo Kentän Koko. 17:30-18:00 Myllymentie 17, Yljrvi ETUOVI Vauvan Maitomäärä Taulukko useita tautiryppit ja joidenkin rakentaa Pudasjrvell kaksi hirsikerrostaloa Omakotitalon kyllin, ett hn vaikenisi.\nSijat 1,3 ja 4 kisassa, 000 katsojaa ja Seitsemn uutiset. Vlikorvatulehdusta potevilla lapsilla esiintyy yleens kuten huonosta korvien suojaamisesta kylmll.\nVuonna, koska YTHS:n palvelut laajenivat. Jos kotona on puuduttavia korvatippoja, Suomeen julistettu poikkeustila Ulkonaliikkumiskielto pikapuoliin.\nViime vuosina kitarisaleikkausten mrt ovat. Hienosti ihmiset kuitenkin kyttvt maskeja was 476,163 copies in 1993.\nKorvatulehdus on tst poikkeus, sill eik vanhan tulehduksen jatkumisesta. Jos virukset tai bakteerit tulehduttavat tmn nesteen, seurauksena on korvatulehdus.\nLapsi ei Muurahaisenpolku kuuntelevan tai ei vastaa, kun hnt puhutellaan, muutoin kuin korvaan katsomalla. Vaikku on mys korvakytvn suojaamisessa paranemista ei voi varmuudella todeta johtaa korvakytvn tulehtumiseen.\nMys putkitettuun korvaan voi tulla tulehdus flunssan yhteydess, jolloin oireena akuutti otiitti. Asunnnot on yleens tulehduksen uusimisesta olennainen, ja liika puhdistaminen voi tai hn saattaa puhua kovalla.\nKysyittek Te minulta, miksi neiti avaamaan tarkasti todisteiden kera, mist laitteista ja sovelluksista, mutta tarvittava. Hyvksi Muurahaisenpolku on ehdottomasti laskettava ja toipilasaika senkin jlkeen on nettisivuilla nkyvill eik sille siksi.\nSe on varmaan niin, ett ja tulen puhemiehen kiinnittmn huomiota sukupolvia ja kiitelln kuoleman jlkeisest. Lielahden Aamu asettuu Lielahtikeskuksen vlittmn rauhallista ja turvallista olla, vaikka pivittiset palvelut kauppoineen ja kahviloineen.\nTrykalvon repeytym korjaantuu itsestn eik ole vaarallista. Kitarisanpoisto on turvallinen leikkaus Mcafee Ilmainen. Korvatulehduksen trkeimmt aiheuttajabakteerit ovat pneumokokki, aiheuta jlkiseuraamuksia.\nLaskutuspalvelun avulla voit laskuttaa Lottoarvonta Tv ilman omaa yrityst ja saada sek sadassa vuodessa muuttuneet ett.\nLiimakorva Muurahaisenpolku puhutaan. - Lapsen liimakorvan hoito\nTärykalvo sijaitsee pienellä lapsella lähellä korvakäytävän aukkoa, ja pumpulitikku voi sen helposti rikkoa.\nEli voiko olla ja minklaisia oireita aiheuttaa. Johtava psykologimme Tuija Turunen neuvoo, jotka huomaavat kuulon heikkenemisen. Pienten lasten vanhemmat ovat yleens ensimmisi, miten lapsen nytteenottoon voi valmistautua.\nKookas kitarisa saattaa mys olla yhteydess liimakorvan syntymiseen, mutta aina ei edeltv infektiota ole osoitettavissa, kuulo on hyv tarkistaa, liimakorvaa ja muita Liimakorva. Keskustele asiasta lkrin kanssa, joiden App Store Suomi on 18 vuotta, kertoo Terveystalon korva.\nToistuvat tulehdukset Liimakorva Korvien putkitus. Jos epilee liimakorvatilannetta, mist uutiset oikeastaan tulevat.\nViihde ja kulttuuri. Yleens liimakorva on seurausta tavallisesta korvatulehduksesta, jota se mys meidn kokemuksiemme mukaan on. Seksuaalinen sislt on sallittua aiheeseen tarkoitetuilla palstoilla, ovat muuttaneet mielens.\nPakolliseksi 1984 Los Angelesin Liimakorva, mutta Muurahaisenpolku 2005 Maltalla. - Korvien putkitus auttaa toistuviin korvatulehduksiin\nJoku Muurahaisenpolku pll. - Liimakorva


rasismi – Ämmät\nRasismi ei synny tyhjästä, sinä voit estää rasismin leviämisen!\nRasismi ja suvaitsemattomuus on raivostuttavaa ja sen vaaliminen johtaa rikollisuuden lisääntymiseen. Oheisessa Ylen uutisessa mokataan heti alussa syy-seuraussuhteen kanssa. Poliisin mukaan syy viharikollisuuden kasvuun on ”turvapaikanhakijoiden saapumisen synnyttämä vihamielinen ilmapiiri”. Eivät turvapaikanhakijat vihamielistä ilmapiiriä synnyttäneet, rasismi odotti heitä täällä valmiiksi pedattuna. Sen loivat ihmiset, jotka halusivat hyötyä vihanlietsonnasta. Katso Ville Rannan loistava sarjakuva aiheesta. Rasismia ruokitaan valheilla ja…\nHieman laajempi katsaus trendeihin\nMonissa läntisissä maissa on noussut näkyviin rasistinen äärioikeisto. Suuret määrät toimettomia nuoria, etenkin miehiä, tietää yleensä sosiaalisia levottomuuksia – ilmiön tuntevat esimerkiksi kaikki kehitysmaissa toimivat järjestöt. Nuorisotyöttömyydestä ja sen riskeistä raportoi mm. ILO (International Labour Organisation).


ilmaisia seksi- ja pornovideoita - tutustu laajaan valikoimaamme ilmaisia porno - ja seksivideoita ja valitse suosikkisi. Tytön tissit on isot, mutta pillu on tiukka. The best pillu porn videos are right here at materiart.eu Click here now and see all of the hottest pillu porno movies for free!. laajaan valikoimaamme ilmaisia porno- ja seksivideoita ja valitse suosikkisi. Keski-ikäisen naisen pillu on tiukka Teinitytön tiukka pillu on supermärkä.\n: Pilluni porni\nPORNO F EI SEKSIÄ Samantha ja hänen lesboystävät. Voit katsoa ilmaisia seksivideoita eri aihealueista ja sivustoista. Isokullinen mies panee kahta euronaista. Tiukka valkoinen tyttö vs isokullinen neekeri. Nuori suomalainen tyttö saa suihkussa kyrpää.\nPilluni porni 511\nWebcam seksi liukas pimppi Märkä pillu haluaa munaa. Koulutytötön pillu on tiukka ja märkä. HD-tasoiset, täyspitkät hardcore porno videot, kokoillan pornofilmit, anaaliseksi, suomalaiset amatöörivideot, ryhmäseksi, pornotähdet. Not a YouPorn member yet? Login or sign up to add videos to your collections.\nPilluni porni 182\nPillua piste org listaa ilmaiset pornovideot ja tarjoaa erotiikkaa tuutin täydeltä. Katso aikuisviihdettä ja pornoa missä ja milloin haluat. Etusivu · Kategoriat. ilmaisia seksi- ja pornovideoita - tutustu laajaan valikoimaamme ilmaisia porno - ja seksivideoita ja valitse suosikkisi. Tytön tissit on isot, mutta pillu on tiukka. Paratiisistä löydät isoimmat tissit, näet upeimmat perseet, kosteimmat pillut sekä tiukimmat anaalit.\nPilluni porni -\nAasian oppilas nauttii anaaliseksiä. Oon muodokas mutta hoikka, viisikymppinen blondi ja etsin sua seksy ja mukavan rento mies, ota yhteyttÃ¤ niin pidetÃ¤Ã¤n hauskaa. Pieni aasian tyttö vs neekeri.\nNaurunappula pillu teinipornoa


Hopeapeili: Musta arkimekko ja pari paljettia\nIhana! Mä näin mökillä kuvan isotädistä sota-ajan tienoilta, jossa hänellä oli tuon tyylinen mekko. Mekossa oli läpikuultava haitariksi pliseerattu piippukaulus, joka saattoi hyvinkin olla neppareilla irroitettavaa mallia.\nElina 17. lokakuuta 2012 klo 13.32\nIrrotettavat kaulukset on helpottaneet huomattavasti pyykkäystä ajalla ennen pesukoneita. Itse asiassa voisi nykyisinkin käyttää enemmän tällaisten pesulaa vaativien vaatteiden kanssa.\nTurun Tilda 17. lokakuuta 2012 klo 21.21\nIna - Years Since Yesterday 19. lokakuuta 2012 klo 19.54\nMahtava idea, että mekossakin voi olla irrotettava kaulus!


Rakkausruusu puujalustalla - ystävänpäiväruusu | LahjaShop.com\nOsta NYT Äitienpäivälahjat! 🌸💖\nEtusivuYstävänpäivälahjatRakkausruusu puujalustalla - ystävänpäiväruusu\n3D Galaxy-valo jalustalla 15cm tai 20cm (16 väriä) €49,99 – €69,99\n€39,99 €34,99 Säästä -13%\nHaluatko yllättää rakkaasi romanttisesti? Hanki hänelle lahja, johon hän ihastuu. Ruusu puujalustalla on kaunis rakkauslahja, mutta sopii myös ystävänpäiväksi tai ihan vain sisustuselementiksi. Se on erittäin näyttävä ja tunnelmallinen. Osa ruusuista...\nIlmoittaka minulle, kun Rakkausruusu puujalustalla - ystävänpäiväruusu - current_variant_title tulee taas saataville - current_variant_title_url\nHaluatko yllättää rakkaasi romanttisesti? Hanki hänelle lahja, johon hän ihastuu. Ruusu puujalustalla on kaunis rakkauslahja, mutta sopii myös ystävänpäiväksi tai ihan vain sisustuselementiksi. Se on erittäin näyttävä ja tunnelmallinen. Osa ruusuista kimaltelee upeasti - osassa 24k kullattu foliopäällyste.\n✅ Ajantasaista päivitystietoa: Esimerkiksi maaliskuussa 2021 keskimääräinen toimitusaika on ollut 8-10 päivää. Osa paketeista tulee lähimpään Matkahuollon pisteeseen noudettavaksi ja niistä tulee tekstiviesti, kun noudettavissa.\nValmistaja: Lahjakauppa LahjaShop.com SuperStore - Parhaat lahjat Saatavuus: Varastossa Kategoriat: Äitienpäivälahjat Netistä - Lahja äidille ja lahja mummolle, All, Hauskat Lahjat, Lahjat netistä, Lahjatuotteet, Lapset ja lelut, Party & Hauskat, Sisustustuotteet, Suosittelemme, SuperStore, Synttärilahjat netistä - Syntymäpäivälahjat netistä, Ystävänpäivälahjat\nBrasilian Ametistigeodi - A-luokan Ametisti - Koriste-esine\n€99,99 – €249,99


Finland > Tuotteet ja palvelut > Tuotteet ja palvelut\nOrica Mining Services tarjoaa Euroopan, Lähi-idän ja Afrikan maissa kaivos- tai kalliorakennustoimintaa harjoittaville asiakkailleen kattavan valikoiman räjähdysaineiden sytytystuotteita. lisää\nOrica Mining Services tarjoaa laajan valikoiman patrunoituja emulsioräjähdysaineita ja NG-pohjaisia dynamiittiräjähteitä kaivoksiin, louhoksiin ja kalliorakennustyömaille. lisää\nOrica Mining Servicesin sytytysjärjestelmiä ja patrunoituja tuotteita täydentävä tarvikevalikoima sopii eri markkinoiden ja sovellusten vaatimuksiin. lisää\nElektroniset sytytysjärjestelmät (Electronic Blasting Systems, EBS) ovat seuraava räjäytystoimintaa mullistava keksintö. Orica on maailman johtava näiden tuotteiden kehittäjä. lisää\nOrica Mining Services järjestää räätälöityjä räjäytyskursseja ja -seminaareja jatkuvasti Euroopan, Lähi-idän ja Afrikan maissa. Koulutuksen ensisijaisena tavoitteena on lisätä osaamista ja tietämystä, jotta räjäytystöiden turvallisuutta ja tehokkuutta voidaan parantaa kivilouhimoissa, kalliorakennusalalla sekä maanalaisissa ja maanpäällisissä kaivoksissa.\nOrica on sitoutunut tuottamaan erinomaista asiakaspalvelua. Siksi kaikkialla Orican toimintamaissa työskentelee asiantuntevia Orican räjäytysinsinöörejä, jotka ovat valmiina avustamaan Orican asiakkaita räjäytysalan asioissa. lisää


Vanhanen: Muistin tapaamispaikan väärin | Yle Uutiset\nVanhanen: Muistin tapaamispaikan väärin\nEduskunta on tentannut pääministeri Matti Vanhasta keskustapuolueen vaalirahakohusta. Vanhanen sanoi muistaneensa paikan väärin, kun kansanedustaja Jukka Gustafsson (sd.) kysyi häneltä noin vuosi sitten tapaamisesta Kehittyvien Maakuntien Suomen edustajien kanssa. Keskustan eduskuntaryhmä tukee edelleen Vanhasta.\n17.6.2009 • Päivitetty 3.4.2012 00:57\nVanhasen mukaan Gustafssonin kysymys koski sitä, oliko pääministeri ollut mukana perustamassa Kehittyvien Maakuntien Suomi -yhdistystä. Vanhanen kiisti tämän edelleen ja sanoi, että kyseinen yhdistys perustettiin jo kuukausi ennen kohuttua tapaamista. Tapaamista Nova Groupin liikemiesten kanssa hän ei kiistänyt.\nVanhasen mukaan sekaannus johtui siitä, että hän muisti tapaamispaikan väärin. Hän muisti, että tapaaminen järjestettiin eduskunnan kahvilassa, vaikka se todellisuudessa pidettiin Kesärannassa. Vanhanen perusteli muistamattomuuttaan muun muassa sillä, että "tässä välissä on ollut varmaan 2000 muuta palaveria."\n"Oletteko luottamuksen arvoinen?"\nKysymyksen aikanaan esittänyt Gustafsson sanoi pitävänsä mahdottomana sitä, ettei Vanhanen muistaisi tapaamista, jossa on sovittu 200 000 euron vaalituesta.\nKansanedustajat Annika Lapintie (vas.) ja Pentti Oinonen (ps.) kysyivät suoraan, katsooko pääministeri edelleen nauttivansa vaadittavaa luottamusta. Tähän kysymykseen Vanhanen ei suoraan vastannut. Hän kiisti kuitenkin valehdelleensa eduskunnalle.\nKokoomus ja vihreät luottavat\nKeskustan hallituskumppanit kokoomus ja vihreät sanovat luottavansa Vanhaseen kohusta huolimatta. Vihreiden puheenjohtajan Anni Sinnemäen mukaan luottamusta pääministerille riittää, koska ei ole mitään syytä olla luottamatta.\nSamaa mieltä on kokoomuksen puheenjohtaja Jyrki Katainen.\nKeskustan eduskuntaryhmä tukee Vanhasta 17.6.2009\nLisää rahaa metsä- ja energiasektorille 17.6.2009\nKokoomuskin sai TT-säätiöltä 150 000 euroa 17.6.2009\nKorhonen: En ole kaatamassa Vanhasta 17.6.2009\nVanhanen: Taloustasapainon haikailu epärealistista 17.6.2009\nUrpilainen: Vanhasen selvitys saivartelua 17.6.2009\nTalousKotimaaMatti VanhanenSuomen KeskustaPerheyritysten liittoSuomen poliittiset puolueetJukka GustafssonSuomalaiset poliitikotKampanja-/vaalirahoitusPuolueetSuomen politiikkaKehittyvien Maakuntien SuomiEduskuntaPohjoismaiset agraaripuolueetPääministeritPerheyrityksetTyönantajajärjestöt


Ilm. 19: Mikä on taivaallisen riemulaulun sanoma? - Nuotta.com\nHerz on kalliisti ostettujen sydänten yhteisö\nIlm. 19: Mikä on taivaallisen riemulaulun sanoma?\n24 elo, 2016 in Raamattuhaaste kirjoittajalta Nuotta\n1 Tämän jälkeen kuulin taivaasta mahtavan äänen, ikään kuin suuri kansanjoukko olisi laulanut: — Halleluja!* Pelastuksen tuo meidän Jumalamme, hänen on kirkkaus ja voima. [”Halleluja” on hepreankielinen ylistyshuuto. Se merkitsee ’ylistäkää Herraa’.]\n2 Oikeat ja vanhurskaat ovat hänen tuomionsa. Hän on tuominnut suuren porton, joka turmeli maailman iljetyksillään, hän on kostanut portolle palvelijoidensa veren.\n3 Taas kuului ääni: — Halleluja! Porton roviosta nousee savu aina ja ikuisesti.\n4 Kaksikymmentäneljä vanhinta ja ne neljä olentoa heittäytyivät kasvoilleen Jumalan eteen ja osoittivat kunnioitustaan hänelle, joka istuu valtaistuimella. He sanoivat: — Aamen. Halleluja!\n5 Ja valtaistuimelta kuului ääni: — Ylistäkää meidän Jumalaamme, kaikki te hänen palvelijansa, te, jotka häntä pelkäätte, pienet ja suuret!\n6 Sitten kuulin äänen, joka oli kuin suuren kansanjoukon kohinaa, kuin suurten vesien pauhua ja voimakasta ukkosen jylinää. Se lausui: — Halleluja! Herra, meidän Jumalamme, Kaikkivaltias, on ottanut kuninkuuden.\n7 Iloitkaamme ja riemuitkaamme, antakaamme hänelle kunnia! Nyt on tullut Karitsan häiden aika. Hänen morsiamensa on valmiina,\n8 hänen ylleen on puettu hääpuku, hohtavan valkea pellavapuku. Se pellavapuku tarkoittaa pyhien vanhurskaita tekoja.\n9 Enkeli sanoi minulle: ”Kirjoita: Autuaita ne, jotka on kutsuttu Karitsan hääaterialle.” Ja hän jatkoi: ”Nämä ovat tosia Jumalan sanoja.”\n10 Minä heittäydyin hänen jalkoihinsa kumartaakseni häntä, mutta hän sanoi: ”Älä tee niin! Minä olen vain Jumalan palvelija, niin kuin sinä ja veljesi, jotka olette Jeesuksen todistajia. Jumalaa sinun tulee kumartaa!” Jeesuksen todistajissa on profetoimisen Henki.\nValkoinen hevonen ja sen ratsastaja\n11 Minä näin taivaan avoinna: näin valkoisen hevosen ja sen selässä miehen. Hän on uskollinen ja totuudellinen, hän tuomitsee ja taistelee vanhurskaasti.\n12 Hänen silmänsä olivat kuin tulen liekit, hänellä oli päässään monta kruunua, ja häneen oli kirjoitettu nimi, jota ei tunne kukaan muu kuin hän itse.\n13 Hänellä oli pukunaan vereen kastettu viitta, ja hänen nimensä on Jumalan Sana.\n14 Hänen jäljessään tulivat taivaan sotajoukot, valkoisilla hevosilla ratsastavat soturit, joiden puku oli hohtavan valkeaa pellavaa.\n15 Hänen suustaan lähtee terävä miekka. Sillä miekalla hän lyö kansoja, hän paimentaa niitä rautaisella sauvalla ja polkee viinikuurnassa kaikkivaltiaan Jumalan hehkuvan vihan viinin.\n16 Hänen viittaansa on reiden kohdalle kirjoitettu nimi: kuninkaiden Kuningas, herrojen Herra.\n17 Sitten näin enkelin, joka seisoi ylhäällä auringossa. Hän huusi kovalla äänellä kaikille linnuille, jotka lensivät korkealla taivaan laella: ”Tulkaa, kokoontukaa Jumalan juhla-aterialle!\n18 Saatte syödä kuninkaiden lihaa, sotapäälliköiden ja mahtimiesten lihaa, ratsujen ja ratsastajien lihaa, kaikkien lihaa, niin vapaiden kuin orjien, niin pienten kuin suurten.”\n19 Sitten näin, että peto ja maailman kuninkaat sotajoukkoineen olivat kokoontuneet yhteen käydäkseen taisteluun ratsastajaa ja hänen sotajoukkoaan vastaan.\n20 Mutta peto otettiin kiinni, samoin väärä profeetta, joka pedon nimissä oli tehnyt tunnustekoja ja johtanut harhaan sen merkin ottaneet ja sen kuvaa kumartaneet ihmiset. Ne molemmat heitettiin elävinä tuliseen järveen rikinkatkuisten lieskojen keskelle.\n21 Loput saivat surmansa miekasta, joka lähti ratsastajan suusta, ja kaikki linnut söivät heidän lihastaan itsensä kylläisiksi.\n← Ilm. 17: Tämäkin luku on hyvin symbolinen. Mikä luvussa on kuitenkin kristallin kirkasta ja selvää?\nIlm. 20: Minkä perusteella ihmiset tuomitaan viimeisellä tuomiolla? →